Diagram, text

Description automatically generated

A screenshot of a video game

Description automatically generated with medium confidence**A screenshot of a video game

Description automatically generated with medium confidence**Graphical user interface, application

Description automatically generated

**RINORE**

**GARANCIA**

**Financuar nga Bashkimi Evropian**

**FINAL**

**Plani i Zbatimit**

**2023 - 2024**

Garancia Rinore

Nxitja e punësimit të të rinjve është një nga prioritetet e Qeverisë shqiptare dhe Garancia Rinore dhe Skema e Garancisë Rinore është një prej skemave për të cilin ka filluar hartimi dhe pilotimi do të bëhet gjatë vitit 2023. Kjo skemë mbështet të rinjve të papunë të regjistruar në zyrat e punës, të cilët do të përfitojnë ofertë punësimi /formimi profesional /arsimimi brenda periudhës 4-mujore. Fokusi i programit janë të rinjtë 15-29 vjeç që nuk janë në punësim apo që nuk ndjekin shkollën (JAPFP), pasi shkalla e papunësisë (27.9%) dhe inaktiviteti i kësaj kategorie është i lartë.

Plani Ekonomik dhe i Investimeve për Ballkanin Perëndimor, publikuar nga Komisioni Evropian (KE) në tetor 2020, propozon zbatimin e skemave të Garancisë Rinore në Ballkanin Perëndimor në katër faza gjatë periudhës 2021-2027. Aktualisht, Shqipëria po mbështetet për **Fazën 1: Hartimi i Planit të Zbatimit të Garancisë Rinore** dhe përfshin hartimin e Planit Kombëtar të Garancisë Rinore si edhe pilotimin e skemës në vitit 2023. **Me Urdhër të Kryeministrit datë 24.02.2022,** janë ngritur dy grupe pune: (i) grupi teknik i punës; dhe (ii) grupi ndërinstitucional i punës me partnerë si MSRK, MSR, MSHMS, MAS, MB, MT dhe agjencitë zbatuese kryesore lidhur me punësimin, arsimin dhe kualifikimet. Po kështu, pjesë aktive e këtyre grupeve janë organizatat ombrellë të rinisë, partnerët sociale dhe ekspertë të ndryshëm.

Skema do të zbatohet nga disa institucione, përfshirë Agjencinë Kombëtare të Punësimit dhe Aftësive si edhe institucione të tjera që merren kryesisht me arsimin dhe rininë.

**Grupi ndërinstitucional i punës** është përgjegjëse për orientimin dhe mbikëqyrjen e procesit të hartimit të skemës së garancisë rinore në Shqipëri. Ky grup do të rishikojë Planin Kombëtar të Garancisë Rinore të përgatitur nga grupi teknik i punës dhe do t’ia dorëzojë Koordinatorit Kombëtar të Garancisë Rinore. Grupi Ndërinstitucional i Punës luan rol edhe në monitorimin e zbatimit të Planit Kombëtar të Garancisë Rinore dhe në rishikimin e ndryshimeve që mund t’i bëhen këtij plani.

**Grupi teknik i punës** harton Planin Kombëtar të Garancisë Rinore dhe ia dorëzon grupi ndërinstitucional të punës për rishikim. Ky grup është përgjegjës për zbatimin e masave të politikave të parashikuara në këtë plan dhe për propozimin e ndryshimeve të rastit që nevojiten për zbatimin normal të procesit. Grupi teknik i punës raporton te grupi ndërinstitucional i punës informacionin e kërkuar sipas sistemit të monitorimit të garancisë rinore.

Pas konstituimit, grupi teknik i punës mbajti dy mbledhje gjatë periudhës mars-prill 2022. Në mbledhjen e parë më 28 mars 2022, grupi teknik i punës diskutoi mbi draftin e parë të Planit të Zbatimit të Garancisë Rinore. Anëtarët dhe pjesëmarrësit në këtë mbledhje të parë u ftuan të dërgojnë propozime dhe komente me shkrim lidhur me këtë draft të parë të planit të zbatimit.

Në mbledhjen e dytë më 14 prill 2022 u prezantua drafti i dytë i Planit të Zbatimit të Garancisë Rinore, ku u reflektuan propozimet e anëtarëve të grupit teknik të punës. Falë propozimeve të mëtejshme të anëtarëve për draftin e dytë, grupi i ekspertëve e finalizoi planin kombëtar të garancisë rinore.

**Plani i Zbatimit të Garancisë Rinore** përcakton fazat (hartëzimin, komunikimin, përgatitjen dhe ofrimin e ofertës për të rinjtë JAPFP), rolin dhe kontributin e institucioneve dhe agjencive të ndryshme, burimet dhe bashkëpunimet që do të aktivizohen për zbatimin e tij. Plani fokusohet në këto fusha:

* Promovimi i strategjive të informimit dhe aktivizimit për të rinjtë JAPFP që mbështeten nga konstituimi i partneriteteve vendore të hapura ndaj diversitetit institucional dhe që çmojnë afërsinë me të rinjtë.
* Theksimi i shkollës dhe këshillimit e orientimit profesional në procesin e ndërmjetësimit për futjen në programin e punësimit dhe AFP, si edhe përputhja punëkërkuesve me mundësitë për punë.
* Konsolidimi i portofolit të programeve ekzistuese të punësimit, duke ndjekur përqasje reformiste në afirmimin e kësaj fushe/politike.
* Theksimi i mëtejshëm dhe mjaftueshmëria e strategjive të kualifikimit fillestar me natyrë profesionale, duke përforcuar lidhjen me sistemit AFP dhe dinamikave të tregut të punës.
* Incentivimi për diversifikimin dhe përforcimin e ofertave të formimit profesional të vazhdueshëm, që u mundëson të rinjve mundësi të dytë kualifikimi.

Procesi i hartimit të Planit të Zbatimit të Garancisë Rinore është mbështetur nga projekti SREPVET.

Siç u përmend më lart, **Grupi Teknik i Punës** i paraqet **Planin e Zbatimit të Garancisë Rinore** për shqyrtim dhe miratim **Grupit të Punës Ndërinstitucional**, në përputhje me urdhrin e kryeministrit. Grupi i Punës Ndërinstitucional monitoron zbatimin e skemës së garancisë për të rinjtë dhe ia paraqet atë **Koordinatorit Kombëtar të Garancisë për Rininë,** i cili është **zëvendësministri përgjegjës për punësimin dhe aftësitë.**

**Koordinatori Kombëtar i Garancisë Rinore** është përgjegjës për monitorimin dhe raportimin pranë Kryeministrit dhe Komisionit Evropian mbi progresin e reformave dhe ndërhyrjeve të Garancisë Rinore. Koordinatori menaxhon mbledhjen e të dhënave, monitorimin dhe sistemin e vlerësimit, si dhe thërret mbledhjet e grupit ndërinstitucional dhe teknik për të trajtuar problematikat që mund të lindin gjatë hartimit dhe zbatimit të Nismës së Garancisë Rinore.

Pasqyra e lëndës

[**Prezantimi i Dokumentit** 5](#_Toc111635358)

[**A. Karakterizimi i të rinjve JAPFP** 6](#_Toc111635359)

[**B. Plani i Zbatimit të Garancisë Rinore** 18](#_Toc111635360)

[**1. Hyrje** 18](#_Toc111635361)

[1.1 Konteksti 19](#_Toc111635362)

[1.2 Argumentimi për zbatimin e Garancisë Rinore (GR) 21](#_Toc111635363)

[1.3 Qeverisja 23](#_Toc111635364)

[**2. Zbatimi i Garancisë Rinore** 25](#_Toc111635365)

[2.1 Fazat 26](#_Toc111635366)

[2.1.1 Hartëzimi 28](#_Toc111635367)

[2.1.2 Komunikimi 35](#_Toc111635368)

[2.1.3 Përgatitja 40](#_Toc111635369)

[2.1.3 Oferta 46](#_Toc111635370)

[2.2 Mundësuesit sektorialë 0](#_Toc111635371)

[2.2.1 Mobilizimi i partneriteteve 0](#_Toc111635372)

[2.2.2 Përmirësimi i mbledhjes së të dhënave, monitorimit dhe skemave të vlerësimit 6](#_Toc111635373)

[2.2.3 Përdorimi i plotë dhe optimal i fondeve 9](#_Toc111635374)

[2.2.4 Ndërtimi i mekanizmave të fortë zbatues nga auoritetet dhe palët e interesuara 9](#_Toc111635375)

**Figurat**

[Figura 1. Analiza e të rinjve JAPFP sipas statusit të aktivitetit (2020) 6](#_Toc110367177)

[Figura 2. Analiza e të rinjve JAPFP sipas grupmoshës (2020) 7](#_Toc110367178)

[Figura 3. Përqindja JAPFP sipas preferekturës, 2017 - 2020 8](#_Toc110367179)

[Figura 4. Analiza e të rinjve JAPFP sipas nivelit arsimor (2020) 9](#_Toc110367180)

[Figura 5. Sfidat dhe fushat e ndërhyrjes për secilin profil 16](#_Toc110367181)

[Figura 6. Modeli Qeverisës i Garancisë Rinore 23](#_Toc110367182)

[Figura 7. Kuadri i Planit të Zbatimit të Garancisë Rinore 58](#_Toc110367183)

**Tabelat**

[Tabela 1. Rreziku i varfërisë sipas moshës dhe gjinisë, 2020 10](#_Toc110196898)

[Tabela 2. % e braktisjes së hershme të shkollës, 2016–2020 11](#_Toc110196899)

[Tabela 3. Shkalla e punësimit të të rinjve me kualifikime të rta, 2016-2020, 2016–2020 12](#_Toc110196900)

[Tabela 4. Rritja reale vjetore e PBB-së me çmime konstante krahasuar me vitin paraardhës 20](#_Toc110196901)

[Tabela 5. Pjesëmarrja e forcave të punës 20](#_Toc110196902)

[Tabela 6. Reformat dhe nismat kryesore për të identifikuar grupet e synuara, shërbimet aktuale dhe nevojat për aftësi, si dhe për parandalimin përmes gjurmimit dhe sistemeve të paralajmërimit të hershëm 31](#_Toc110196903)

[Tabela 7. Reformat dhe nismat kryesore për të garantuar komunikim efektiv dhe gjithëpërfshirës 38](#_Toc110196904)

[Tabela 8. Reformat dhe nismat kryesore të Fazës Përgatitore 42](#_Toc110196905)

[Tabela 9. Reformat dhe nismat kryesore për Ofertat e Garancisë Rinore 48](#_Toc110196906)

[Tabela 10. Palët dhe organizatat kryesore që mbështesin dhe zbatojnë skemën e Garancisë Rinore 3](#_Toc110196907)

[Tabela 11. Reformat dhe nismat kryesore për të përmirësuar mbledhjen e të dhënave, monitorimin dhe vlerësimin 8](#_Toc110196908)

[Tabela 12. Reformat dhe nismat që do të jenë pjesë e Projektit Pilot 11](#_Toc110196909)

# **Prezantimi i Dokumentit**

Ky dokument prezanton **paraqitjen e përgjithshme të Planit të Zbatimit të Garancisë Rinore (PZGR) në Shqipëri,** përfshirë një përmbledhje të punës përgatitore për karakterizimin e popullatës JAPFP që mbështet hartimin e tij. Duhet thënë se marrëveshjet institucionale për zbatimin dhe menaxhimin e Garancisë Rinore janë diskutuar në kuadrin e grupit ndërinstitucional të punës dhe mund të përshtaten në bazë të mësimeve që nxirren gjatë fazës së pilotimit.

Komisioni Evropian e ka përcaktuar qartë në udhëzime se Garancia Rinore është një "**skemë aktivizimi që Shtetet Anëtare të BE-së e përdorin që në vitin 2013** për kalimin normal të të rinjve nga shkolla në punë, për integrimin e tyre në tregun e punës dhe për të mos lënë pas asnjë të ri". Për të realizuar këtë qëllim, "Shtetet Anëtare të BE-së zotohen që **të gjithë të rinjtë të marrin një ofertë të mirë e cilësore** për punësim, arsim të vazhdueshëm, nxënie në punë ose praktikë profesionale **brenda 4 muajsh** nga humbja e punës ose largimi nga arsimi formal".

PZGR është hartuar përmes një procesi të gjerë konsultimi dhe pjesëmarrjeve në kuadrin e grupeve institucionale të ngritura, por edhe përmes disa takimeve të nxitura me palët e interesuara gjatë procesit. Për rrjedhojë, ky plan është i artikuluar qartë në planet kombëtare strategjike në fushat e punësimit, arsimit dhe rinisë.

Për sa i përket prezantimit të planit, dokumenti ndjek strukturën e propozuar në formularin e Komisionit Evropian (KE) dhe në udhëzimin për zbatimin e saj nga Organizata Ndërkombëtare e Punës (ILO). Në këtë mënyrë, synohet që dokumenti të mbështetë plotësimin e formularit në fjalë, ndërsa përmbajtja përfundimtare ende nuk është finalizuar në këtë dokument pune të dytë të Planit. Pra, teksti në secilën rubrikë synon të respektojë numrin e përafërt të fjalëve që përcaktohet në udhëzim[[1]](#footnote-1). Kështu, dokumenti shërben si bazë për plotësimin e formularit.

Ky version i PZGR ka pasqyruar diskutimet dhe komentet me shkrim që rezultuan nga mbledhjet e Grupit Teknik më 28 mars dhe 11 prill, të cilat synuan prezantimin e punës së bërë deri tani nga projekti SREPVET për përgatitjen e Planit të Zbatimit të Garancisë Rinore, si edhe diskutimin e disa komenteve dhe propozimeve. Axhenda e mbledhjeve kishte për qëllim mbledhjen e kontributeve mbi: i) organizimin e përgjithshëm të Planit; ii) përmbajtjen specifike lidhur me secilin sektor të aktiviteteve; dhe iii) çështjet e zbatimit. Ky version përmban të integruara kontributet e mbledhura në këto mbledhje.

Ky version i Planit ka integruar edhe komentet dhe sugjerimet e Komisionit Evropian, Organizatës Ndërkombëtare të Punës (ILO) dhe Fondacionit Evropian të Trajnimit (ETF) ndaj versionit paraprak të paraqitur në fund të prillit 2022.

Ky version i Planit synon të mbështesë miratimin formal dhe përfundimtar të Planit nga **Grupi Ndërinstitucional**, me qëllim depozitimin e draftit përfundimtar të PZGR pranë Komisionit Evropian. Hartimi i Planit të Zbatimit të Garancisë Rinore u mbështet, së pari, nga Asistenca Teknike për Mbështetjen e Reformës në Politikat e Punësimit dhe Arsimit dhe Formimit Profesional (SREPVET) dhe më pas nga Asistenca Teknike për Mbështetjen e Zbatimit të Reformave në Fushat e Përfshirjes Sociale në Shqipëri (EU – Përfshirja Sociale).

# **A. Karakterizimi i të rinjve JAPFP**

Kjo pjesë e dokumentit paraqet disa konstatime për situatën JAPFP në Shqipëri, në kontekstin e udhëzimit të ILO-s lidhur me analizën dhe treguesit që duhen përdorur. Koncepti JAPFP nënkupton të rinjtë e moshës 15-29 vjeç që nuk janë në punësim, arsim apo formim profesional


Përmbledhja në këtë rubrikë bazohet në analizën e hartëzimit të kryer në mënyrë autonome për të mbështetur hartimin e Planit të Zbatimit të Garancisë Rinore. Për të kuptuar tërësisht karakterizimin e të rinjve JAPFP (NEET), dokumenti i hartuar për profilizimin e JAPFP i zhvilluar në kuadër të projektit SREPVET duhet të konsultohet. Analiza bën një karakterizim të shkurtër të popullatës JAPFP në Shqipëri, bazuar në të dhënat e INSTAT-it, të Anketës së Forcave të Punës (AFP) për vitet 2017, 2018, 2019 dhe 2020, si edhe të regjistrit të papunësisë për të njëjtën periudhë që administrohet nga Agjencia Kombëtare për Punësim dhe Aftësim (AKPA).

Karakterizimi i të rinjve JAPFP në Shqipëri mundëson këto konstatime bazuar në tre kënde të analizës:

|  |
| --- |
| Bazuar në raportin mes të rinjve **të papunë** dhe **inaktivë JAPFP**:   * Shqipëria ka **përqindje të lartë të rinjsh JAPFP (27.9%)** në vitin 2020, ku gratë janë 4 pikë përqindje (30%) më shumë sesa burrat (25.8%). * **Mbi 2/3 e të rinjve JAPFP (65%) janë inaktivë,** ku gratë e reja përbëjnë 60% të këtij grupi. * Përveç dekurajimit, përgjegjësia për **punët e shtëpisë** është një nga arsyet që jepet për inaktivitetin, ku gratë përbëjnë 98% të të rinjve JAPFP që raportojnë këtë arsye për inaktivitetin e tyre. * Ndër të papunët JAPFP, **shumica janë të papunë afatgjatë (58.2%),** ku meshkujt dominojnë këtë grup me 59% të të rinjve të papunë JAPFP në 2020. * **Vetëm 37.4% e të papunëve JAPFP ishin të regjistruar** me shërbimin publik të punësimit dhe vetëm 25.6% e totalit JAPFP janë të regjistruar. Kjo do të thotë se mbi 74% e popullatës JAPFP ishin të paregjistruar ose "të panjohur". |

Figura më poshtë përmbledh gjetjet e prezantuara më lart duke filluar me dallimin mes JAPFP aktivë e inaktivë.


**Figura 1. Analiza e të rinjve JAPFP sipas statusit të aktivitetit (2020)**



|  |
| --- |
| Bazuar në raportin mes **grupmoshave** të të rinjve JAPFP:   * **Grupmosha 15-24 vjeç përbën numrin më të lartë** të të rinjve JAPFP, me 61.2% të totalit. * Në grupmoshën 15-24, shpërndarja gjinore e të rinjve JAPFP është e balancuar. * Gratë janë ndjeshëm më të përfaqësuara në grupmoshën 25-29 vjeç sesa burrat, sepse janë 13.5% pikë përqindje më shumë se burrat në këtë grup. Kjo tregon se procesi i kalimit në tregun e punës është më i vështirë për gratë se për burrat. |

Figura më poshtë përmbledh gjetjet më lart duke filluar me dallimin mes grupmoshave JAPFP.

**Figura 2. Analiza e të rinjve JAPFP sipas grupmoshës (2020)**




Shpërndarja rajonale e JAPFPF[[2]](#footnote-2) tregon variacione të theksuara. Pra, mund të dallojmë tre grupe rajonesh (këto shifra duhen marrë me rezervë, sepse janë statistikisht të brishta sipas INSTAT):

1. **Shqipëria qendrore,** që përbëhet nga qendra urbane ku përqendrohet 51.7% e të rinjve JAPFPF dhe përfshin tre qarqe: Tirana (35.1%), Elbasani (8.9%) dhe Durrësi (7.7%);
2. **Shqipëria bregdetare,** që përbëhet nga rajonet bregdetare (pa Durrësin) ku përqendrohet 26.9% e të rinjve JAPFP dhe përfshin 4 qarqe: Vlora (4.6%), Fieri (8.1%), Lezha (7.4%) dhe Shkodrën (6.8%);
3. **Shqipëria e brendshme**, që përbëhet nga pesë qarqet e mbetura ku përqendrohet 21.5% e të rinjve JAPFP. Kjo kategori përfshin qarqet: Puka (7.6%), Kukësi (1.2%), Korça (6.9%), Gjirokastra (1.4%) dhe Berati (4.4%).

Po të shohim incidencën JAPFP në zona të ndryshme, ama, na rezulton një tjetër panoramë. Zonat me përqindjen më të lartë të të rinjve JAPFP janë Dibra (49.2%) dhe Lezha (43.2%), të vetmet qarqe me përqindje JAPFP mbi 40% në vitin 2021; të gjitha qarqet e tjera e kanë nën 30%. Këto janë edhe qarqet me përkeqësimin më të lartë të situatës në pesë vitet e fundit (2017-2021). Nga ana tjetër, Gjirokastra dhe Fieri ishin qarqet me rënien më të madhe të përqindjes JAPFP në këtë periudhë 5-vjeçare. Edhe pse numri i të rinjve JAPFP është shumë më i lartë – siç u tha më lart – pikërisht zonat urbane të Durrësit, Elbasanit dhe Tiranës kanë incidencë më të ulët, si edhe zona e brendshme e Kukësit. Tabela më poshtë tregon përqindjet JAPFP sipas qarkut dhe ecurinë gjatë 2017-2021.

**Figura 3. Përqindja JAPFP sipas prefekturës, 2017 - 2020**




Burimi i informacionit: Anketa e Forcave të Punës, 2017-2021

|  |
| --- |
| Bazuar në raportin mes **niveleve arsimore** të të rinjve JAPFP:   * 1/3 e të rinjve JAPFP kanë nivel arsimor të ulët dhe 3/4 nuk kanë arsim të lartë (ndër ata mbi 20 vjeç, 28.4% kanë nivel arsimor të ulët dhe 30.2% kanë diplomë arsimi të lartë). **Të rinjtë me kualifikim të ulët dhe mesatar përbëjnë shumicën dërrmuese të të rinjve JAPFP në Shqipëri (76%)**. * Sidoqoftë, në terma relativë, incidenca e statusit JAPFP është e lartë ndër të rinjtë më të kualifikuar. Në fakt, **gjysma e atyre me arsim të lartë kanë status JAPFP.** * **Përqindja e të rinjve që kanë mbaruar arsimin e mesëm profesional dhe janë JAPFP është më i ulët** krahasuar me ata që kanë mbaruar arsimin e mesëm të përgjithshëm. * **Të rinjtë më pak të kualifikuar preken më shumë nga papunësia afatgjatë.** * Numri i të rinjve JAPFP **me përvojë profesionale të mëparshme është reduktuar**, rreth 10% (sipas AFP, vetëm 19 196 të rinj JAPFP deklarojnë se kanë përvojë profesionale të mëparshme). * Shpërndarja e popullatës JAPFP në territor shfaq asimetri të theksuara, **pasi shumica e JAPFP janë të përqendruar në zonat urbane dhe bregdetare**. * Shpërndarja e JAPFP sipas qarqeve ka dallime të mëdha, sepse përqendrimi më i lartë është në Tiranë me 35.1% dhe më i ulët në Kukës dhe Gjirokastër ku secila ka më pak se 1.5% të totalit të të rinjve JAPFP në Shqipëri. * Incidenca e të rinjve JAPFP është më e lartë në brendësi të disa qarqeve dhe më e ulët në zonat më urbane dhe bregore. Sidoqoftë, zonat urbane dhe bregore janë ato ku është përqendruar shumica e popullatë së re JAPFP. Kjo ka relevancë të lartë në momentin kur të planifikohet masat dhe mjetet që do të mobilizohen. |

Figura më poshtë përmbledh gjetjet duke filluar nga dallimi mes niveleve arsimore të JAPFP.

**Figura 4. Analiza e të rinjve JAPFP sipas nivelit arsimor (2020)**



Përveç kësaj analize sasiore të të dhënave, konsultimet mbi problematikat JAPFP dhe modalitetet institucionale sugjerojnë disa reflektime[[3]](#footnote-3) që janë kombinuar këtu me disa tregues komplementarë:

* Kapërcimi i **mospërputhjeve të aftësive** është strategji e rëndësishme për të optimizuar funksionimin e tregut të punës meqë ekonomia nuk ofron aq mundësi sa dëshirohen.
* Ekonomia dhe punësimi informal kanë efekt të fortë, sepse kufizojnë avantazhet që ofron ekonomia formale. Përveç kësaj, informaliteti e vështirëson përcaktimin e panoramës së plotë të situatës dhe fenomenit JAPFP. Sipas Anketës së Forcave të Punës, punësimi informal i të rinjve mbi 15 vjeç në sektorin jobujqësor[[4]](#footnote-4) përbënte 29.4% të punësimit në 2021 dhe 30.3% në 2017. Kjo nënkupton që punësimi informal është i qëndrueshëm dhe përfaqëson pothuaj 1/3 të punësimit total.
* Rreziku i varfërisë është më i lartë ndër më të rinjtë dhe femrat, çka tregon se ato kanë vështirësi më të mëdha për të hyrë në tregun e punës.

*Tabela 1. Rreziku i varfërisë sipas moshës dhe gjinisë, 2020*

|  |  |  |  |
| --- | --- | --- | --- |
| **Grupmosha** | **2020** | | |
| **Meshkuj** | **Femra** | **Total** |
| 0-17 vjeç | 26.7 | 30.1 | 28.4 |
| 18-64 vjeç | 21.4 | 21.7 | 21.6 |
| 65 vjeç e lart | 13.0 | 14.5 | 13.8 |
| **Total** | 21.4 | 22.3 | 21.8 |

Burimi: Anketa mbi Të Ardhurat dhe Kushtet e Jetesës, 2020

* Duket se ekziston konsensus i gjerë se **shërbimet e punësimit po forcojnë kapacitetet, por ende u mungojnë burimet** si në numra edhe në aftësi. Kjo situatë është më e qartë në zyrat rajonale dhe vendore, por edhe struktura qendrore e AKPA-s përballet me shtrëngesa të theksuara për sa i përket burimeve. Raporti i Bankës Botërore i hartuar dhe publikuar në vitin 2018, "Rishikimi Funksional: Analiza e Efikasitetit të Shërbimit Kombëtar të Punësimit" e përforcon këtë perspektivë dhe identifikon disa probleme efikasiteti dhe efektiviteti në rrjetin e Shërbimeve Kombëtare të Punësimit si edhe asimetri të thella në performancë. Pandemia nuk e ka bërë këtë proces më të lehtë.
* Rregulli sipas të cilit punëkërkuesit duhet të jenë të regjistruar për 3 muaj para se të kenë të drejtë të përfitojnë nga masat e programeve të punësimit është hequr tashmë; ky është një **sinjal i fortë i përkushtimit të autoriteteve shqiptare ndaj Garancisë Rinore** sfidave në zbatimin e saj.
* AKPA e ka një bazë të dhënash ku **regjistron të papunët dhe menaxhon situatën e tyre.** Profilizimi i rrezikut të papunësisë është një nga opsionet e shtuara nga AKPA, që mund të ndihmojë në orientimin e të rinjve JAPFP drejt shërbimeve dhe ofertave të Garancisë Rinore.
* Megjithatë, të dhënat mbi udhën arsimore që zgjedhin të rinjtë dhe kalimin e tyre në tregun e punës pas largimit nga shkolla ende mbeten problematike, duke pamundësuar një vlerësim dhe analizë më të thelluar të situatës.
* **Fleksibiliteti në ofertën e formimit profesional po dështon** për t’iu përgjigjur JAPFP-ve që kanë braktisur shkollën e mesme. Zhvillimet në arsimin dhe formimin profesional (AFP) mund të ndihmojnë në korrigjimin e kësaj mungese fleksibiteti. Gjithashtu, AFP duhet të orientohet fuqishëm drejt plotësimit të nevojave të tregut të punës. Siç shprehen edhe disa prej personave të konsultuar, AFP ende nuk konsiderohet si alternativë për të rinjtë që nuk duan të vazhdojnë në arsimin e lartë. Ky objektiv është plotësisht në linjë me Objektivin 1 (Rezistenca dhe ekselenca përmes AFP cilësor, gjithëpërfshirës dhe fleksibël) të Deklaratës së Osnabrukut.
* Sipas legjislacionit AFP (Ligji nr. 15/2017), mobiliteti dhe diversiteti duhet të forcohen, ashtu si diversiteti i shërbimeve dhe përfituesve. Megjithatë, evidencat në terren na tregojnë se **ofertat fleksibël për të rriturit dhe artikulimi ndërmjet AFP dhe formimit profesional mbeten të nënzhvilluara.** Kjo i referohet nevojës për të shtyrë përpara praktikat e nxënies për të gjithë jetën dhe lidhet me Objektivin 2 (Krijimi i kulturës së re të nxënies për të gjithë jetën – relevanca e AFP të vazhdueshëm dhe dixhitalizimi).
* Edhe pse ligji parashikon diversitetin e ofertës AFP, sistemi i dyfishtë (siç referohet në Ligjin nr. 15/2017) apo si Nxënie në vendin e punës (siç referohet në disa dokumente strategjike dhe në Kornizën Shqiptare të Kualifikimeve) **ka zhvillim shumë të dobët** dhe është ende një pjesë e munguar e niveleve 3 dhe 4 (arsimi i lartë dytësor) të Kornizës Shqiptare të Kualifikimeve.
* Edhe për shkak të këtyre zhvillimeve të dobëta, **AFP përfaqësonte vetëm 18.2% të nxënësve të regjistruar në arsimin dytësor të lartë** në vitin akademik 2018-2019 (sipas Vlerësimit të Procesit të Torinos). Përveç kësaj, vetëm 16.1% e totalit të nxënësve AFP janë gra/vajza, çka tregon se këshillimi dhe diversiteti i ofertave janë probleme relevante brenda sistemit AFP.
* Arsimi dhe formimi profesional informal dhe njohja e nxënieve të mëparshme janë zhvillime që ende nuk janë realizuar plotësisht.
* **Braktisja e hershme e shkollës mbetet një problem relevant** në shkollat e mesme, siç e tregon edhe Tabela A.1 më poshtë. Gjithashtu, raporti i Procesit të Torinos thekson se "ekzistojnë mundësi AFP të kufizuara për nxënësit që braktisin shkollën apo maturantët e gjimnazeve që nuk kanë dëshirë apo mundësi ekonomike të vazhdojnë në arsimin universitar". Si rezultat i braktisjes së hershme të shkollës, 10 ishte numri mesatar i viteve që shpenzojnë në shkollë në 2017 (baza e të dhënave e UNESCO-s – formula për llogaritjen e treguesit mbetet për t’u konfirmuar).

*Tabela 2. % e braktisjes së hershme të shkollës, 2016–2020*

|  |  |  |  |  |  |
| --- | --- | --- | --- | --- | --- |
|  | **2017** | **2018** | **2019** | **2020** | **2021** |
| **18-24 vjeç** | **19,6** | **17,4** | **16,3** | **15,6** | **17,4** |

Burimi i informacionit: Anketa e Forcave të Punës, 2017-2020

* Arsimi i lartë duhet të përmirësojë diversitetin dhe artikulimin e ofertave, bazuar në nevojat e tregut të punës. Kjo ka rëndësi parësore për të kapërcyer mospërputhjen e aftësive në këtë nivel arsimor. Cilësia në arsimin e lartë përmendet shpesh si problematikë. E vetmja e dhënë për performancën e arsimit të lartë për t’iu përgjigjur kërkesës së tregut të punës është shkalla e punësimit të personave me arsim të lartë. Shkalla e punësimit të grupmoshës 15-24 vjeç është 30% (shih Tabelën A.2 më poshtë), edhe shkalla më e lartë e pesë viteve të fundit ishte 34.8% në 2020. Kjo mund të cilësohet si performancë e dobët dhe shpjegon pse ka shumë të rinj me kualifikime të larta me statusin JAPFP. Analiza e thelluar e mospërputhjes së aftësive kërkon të dhëna të ndara mbi kalimin dhe udhët që ndjekin të diplomuarit. Ky zhvillim ende nuk është realizuar.

*Tabela 3. Shkalla e punësimit të të rinjve me kualifikime të larta, 2016–2020*

|  |  |  |  |  |  |
| --- | --- | --- | --- | --- | --- |
| **15-24** | **Shkalla e punësimit (me nivel të lartë arsimor 5-8)** | | | | |
| **2017** | **2018** | **2019** | **2020** | **2021** |
| 28,8 | 29,9 | 32 | 34,8 | 32,7 |

Burimi i informacionit: Anketa e Forcave të Punës, 2017-2020

* Ekziston konsensus i gjerë se **këshillimi për karrierë është prioritet në mbështetjen e të rinjve,** si edhe në efektivitetin e politikave AFP dhe punësimit, edhe në kontekstin e zbatimit të Garancisë Rinore.
* Bashkitë dhe OJF-të kanë filluar të bashkëpunojnë në sektorin e rinisë, edhe në kontekstin e Këshillave Vendorë të Rinisë, që mundësojnë forcim kapacitetesh dhe testim të përqasjeve që u përgjigjen më mirë nevojave të të rinjve.
* Shqipëria po harton një Plan Kombëtar që synon zbatimin e Deklaratës së Osnabruck-ut dhe Monitorimit të Rekomandimit të AFP-së. Ky Plan Kombëtar është i lidhur ngushtë me Strategjinë Kombëtare të Punësimit dhe Aftësive 2023-2030, të cilat janë finalizuar. Strategjia do të fokusohet në promovimin e punësimit cilësor dhe mësimit të përjetshëm për të gjithë. Të gjitha këto dinamika të ripërtërira planifikimi kanë lidhje të ngushtë me Planin e Garancisë Rinore dhe mbështesin zbatimin e saj. Në aspektin AFP, dispozitat ligjore kërkojnë bashkëpunim më të fortë me biznesin dhe më shumë cilësi të nxënies gjatë punës. Kjo nuk është arritur plotësisht dhe duhet të zhvillohet më tej. E njëjta vlen për formimin profesional të vazhduar dhe nxënien gjatë gjithë jetës. Fleksibiliteti në AFP është thelbësor për të arritur këtë synim.

Plani i Garancisë Rinore i trajton këto probleme. Strategjia e Aftësive (2023-2030) po hap një dritare të re për nisma politikash. Ndër të tjera, Strategjia cilëson si prioritet: *hartimin e një sistemi AFP më të zhdërvjellët, fleksibël dhe gjithëpërfshirës; nxitjen e partneriteteve strategjike mes palëve të interesit vendore – bizneseve vendore, ofruesve AFP vendore dhe qeverisjes vendore; përqasje sistematike dhe përshkallëzim dhe zgjerim të nismave të tilla për të adresuar përjashtimin social dhe territorial; trajtimin e reputacionit të ulët nga i cili vuan sistemi AFP.* Reformat dhe nismat e Planit të Garancisë Rinore duhet të luajnë rol të rëndësishëm në nxitjen e kësaj përqasjeje dhe duhet të jenë të artikuluara në Strategjinë e Aftësive.


Nisur nga vëzhgimet më lart dhe kuadri i përgjithshëm i Garancisë Rinore, hartimi i kuadrit strategjik kryesor mori parasysh idetë më poshtë:

1. Braktisja e hershme e shkollës mbetet problem relevant në sistemin arsimor, kryesisht në shkollat e mesme (sipas një raporti të fundit të ETF, numri mesatar i viteve në shkollë është 10), prandaj **ndërhyrja e hershme do të ishte një masë e vlefshme.**
2. **Këshillimi dhe orientimi profesional është ende i nënzhvilluar** dhe duhet përforcuar, në kuadrin e forcimit të bashkëpunimit ndërmjet institucioneve shtetërore të ndryshme. Kjo është një çështje madhore që duhet të pasqyrohet në strategjinë e zbatimit të Garancisë Rinore.
3. Ofrimi i orientimit për karrierë si pjesë e **shërbimeve me bazë komunitare** që synojnë braktisësit e hershëm të shkollës është sfidë që duhet përballuar. Orientimi për karrierë duhet të jetë pjesë e strategjive të shkollës për të identifikuar dhe ndihmuar të rinjve që braktisin shkollën herën apo që nuk kanë kualifikime, me qëllimin që të ndihmohen të rrinë në shkollë dhe të ketë strategji daljeje që i mundësojnë të rikthehen dhe të përfundojnë me sukses APF dytësor.
4. **Mungesa e mundësive të tregut të punës** bllokon kalimin e të rinjve nga arsimi në punësim. Përveç stimujve ekonomikë, masa të nevojshme për të zgjidhur këtë problem janë lehtësimi i kalimit në tregun e punës dhe të kuptuarit më i mirë i aftësive që kërkon tregu.
5. **Mospërputhjet e kualifikimeve** duhet të trajtohen përmes një balance të re mes kurseve të përgjithshme dhe AFP, kryesisht në nivelin dytësor të arsimit, por edhe në arsimin e lartë.
6. Sfida e **riaftësimit të të rinjve** pa kualifikim të përshtatshëm nënvizon nevojën për ofertë AFP më fleksibël, si edhe mënyra që të rinjtë të kenë mundësi të ri(hyjnë) në AFP.
7. **Inaktiviteti është më problem te gratë e reja,** për shkak të rolit të tyre drejtues në familje dhe në përgjegjësitë shtëpiake. Prandaj, duhet të hartohen masa për aktivizimin e grave.
8. Shumica dërrmuese të rinjve JAPFP, edhe ata **të papunë, nuk janë të regjistruar** me shërbimin publik të punësimit, prandaj strategjia e sinjalizimit dhe komunikimit në kuadrin e PZGR merr rëndësi parësore.
9. **Oferta dhe kërkesa në arsimin e lartë duhet të ketë më diversitet për të rinjtë,** teksa mekanizmat rregullatorë mund të jenë të dobishëm për të arritur standarde më cilësore.
10. Harmonizimi i Planit me **Strategjinë e re të Aftësive dhe me përmirësimet në sistemin AFP, në linjë me Deklaratën e Osnabrukut**.

Analiza sasiore në Hartëzimin dhe Profilizimin e Të Rinjve JAPFP dhe informacionit me natyrë cilësore të mbledhur nga seminaret, intervistat dhe grupet e punës me palë interesi të ndryshme të Garancisë Rinore, bëjnë të mundur përcaktimin e pesë profileve të të rinjve JAPFP me qëllim që të orientohen politikat dhe masat e propozuara në PZGR.

Të pesta profilet bazohen në statuse të ndryshme: të papunët dhe inaktivët të paraqitur në figurën më poshtë. Strategjia e ndërhyrjes së Garancisë Rinore përfshin këto hapa: i) aktivizimin e të rinjve joaktivë që përbëjnë grupin më të madh; ii) regjistrimin e të rinjve të papunë JAPFP (të regjistruarit përbëjnë vetëm 37.4% të të papunëve); iii) dhe ofrimin e një oferte cilësore.

**Figura 4. Kuadri i përgjithshëm i të rinjve me statusin JAPFP në Shqipëri**




Kështu, kemi identifikuar pesë profile (nënkategori) të të rinjve JAPFP:

* **Të rinjtë JAPFP me përgjegjësi shtëpiake**: të gjithë janë pothuajse vajza, me nivel arsimor të ulët dhe disa me arsim të mesëm; por një pakicë ka arsim të lartë. Tek ta ndërthuret mungesa e aftësive të punësueshmërisë, si pasojë e nivelit (mesatar) arsimor të ulët me gjendjen ekonomike dhe sociale të privuar dhe të pambrojtur, gjë që ua vështirëson fort integrimin në tregun e punës dhe gjetjen e punës. Pjesa dërrmuese janë të martuara. Ato përfaqësojnë rreth 15% të numrit total (30 716). Përveç masave të arsimit dhe formimit profesional, ky grup raporton nevojën për mbështetje sociale dhe ekonomike.
* **Të rinjtë JAPFP të dekurajuar**: janë të rinj inaktivë dhe pa përvojë pune të mëparshme, nuk kanë pritshmëri për të gjetur punë, kanë kryesisht nivel kualifikim të ulët dhe të mesëm si rezultat i ngeljes apo braktisjes së hershme të shkollës dhe kanë moshë më të re. Këta të rinj kanë aftësi të pamjaftueshme për kërkim aktiv dhe të suksesshëm të punës. Përfaqësojnë rreth 15% të numrit total (28 101). Përgjigjja kryesore e këtij grupi është nevoja për zhvillimin e aftësive sociale, mentorimin dhe ofrimin e shansit të dytë.
* **Të rinjtë JAPFP me aftësi të kufizuara**: janë një pakicë të rinjsh inaktivë. Inaktiviteti i tyre rezulton kryesisht nga aftësia e kufizuar dhe të dhënat nuk mundësojnë karakterizim më të hollësishëm për këtë grup. Përfaqësojnë rreth 4% të numrit total (7 191). Pra, ky është një grup i vogël që ka nevojë për masa shumë të specializuara për t’i dhënë mbështetje specifike.
* **Inaktivë të tjerë JAPFP**: janë shumica e të rinjve joaktivë dhe karakterizimi i tyre është një nga prioritetet kryesore për të garantuar efektivitetin e strategjisë së zbatimit. Këta të rinj inaktivë nuk kanë marrë ndonjë ofertë AFP gjatë katër muajve të fundit. Supozohet që këta të rinj nuk janë ende aktivë për tregun e punës, megjithatë, mungon informacioni për t’i karakterizuar më mirë. Strategjia e regjistrimit të të rinjve JAPFP që do integrohet brenda PZGR-së mund të japë kontribut të çmuar në këtë drejtim. Përfaqësojnë rreth 29% të numrit total (53 848). Identifikimi dhe regjistrimi i tyre duhet të jetë hapi fillestar/pikënisja për t’iu dhënë përgjigje dhe mundësi.
* **Të papunë afatgjatë JAPFP**: janë të rinj të papunë me peshë më të madhe të nivelit arsimor të ulët dhe të lartë sesa të rinjtë aktivë, të cilët kanë qenë të papunë për më pak se 12 muaj. Janë kryesisht meshkuj, në moshë më madhore, me mospërputhje të lartë mes aftësive e pritshmërive profesionale dhe dinamikave të kërkesës së tregut të punës. Përfaqësojnë rreth 20% të numrit total (37 623). Nxitja e punësueshmërisë së këtyre të rinjve JAPFP kërkon kombinimin e zhvillimit të aftësive sociale dhe transversale me ato profesionale. Për këta duhen bërë përpjekje shtesë me hapa përgatitorë para se të përfshihen në skemën e Garancisë Rinore.
* **Të rinj aktivë JAPFP**: janë të rinj të papunë por aktivë në kërkimin e punës, pasi kanë ngelur pa punë për më pak se një vit; janë përgjithësisht më të arsimuar dhe shumica kanë nivel arsimor mesatar. Vështirësia e tyre kryesore qëndron në barrierat ekzistuese për t’u futur në tregun e punës. Këto barriera mund të rezultojnë nga mungesa e vendeve të punës për aftësitë që zotërojnë, si dhe mospërputhja mes aftësive dhe dinamikave të kërkesës/mundësive të tregut të punës. Përfaqësojnë rreth 15% të numrit total (27 601). Strategjitë e (ri)aftësimit duhet të jenë në qendër të strategjisë për ofrimin e mundësive këtyre të rinjve aktivë JAPFP.

Tabela më poshtë paraqet pesë profilet e përkufizuara bazuar në: statusin e tyre në tregun e punës, kategoritë ku bëjnë pjesë dhe numrin e të rinjve JAPFP sipas secilit profil.

**Figura 5. Profilet kryesore JAPFP sipas analizës së të dhënave**



Prioritetet e politikave dhe masave janë natyrisht të ndryshme për profilet e përshkruara. Prandaj, përqasja strategjike dhe plani i veprimit duhet të pasqyrojnë këtë diversitet dhe të japin zgjidhje për sfidat që do të hasin politikat dhe veprimet.

Sfidat kryesore që lidhen me secilin prej profileve, së bashku me përgjigjet e kërkuara, janë përmbledhur në figurën më poshtë:

**Figura 5. Sfidat dhe fushat e ndërhyrjes për secilin profil**

Diagram, text

Description automatically generated

# **B. Plani i Zbatimit të Garancisë Rinore**

## **1. Hyrje**

Plani i Zbatimit të Garancisë Rinore (PZGR) synon t'u përgjigjet pritshmërive të të rinjve për të pasur mundësi arsimimi dhe punësimi. Miratimi i Planit të Garancisë Rinore në kohë afatshkurtër tregon se politikat e rinisë dhe punësimit janë prioritet politik për Qeverinë e Shqipërisë.

Synimi për të miratuar skemën e Garancisë Rinore është vijimësi e "**Deklaratës së Ballkanit Perëndimor për integrimi të qëndrueshëm të të rinjve në tregun e punës",** nënshkruar në takimin e dytë ministror BE-Ballkan Perëndimor mbi Punësimin dhe Çështjet Sociale, mbajtur nga Presidenca sllovene e Këshillit të BE-së më 8 korrik 2021. Në këtë takim, ministrat dhe përfaqësuesit e sektorit të punësimit në Ballkanin Perëndimor ranë dakord që "të adresojnë papunësinë e të rinjve", duke pranuar se të rinjtë dhe sidomos të rinjtë e pafavorizuar përballen me sfida të mëdha në hyrjen dhe integrimin e plotë në tregun e punës.

Për më tepër, ministrat dhe përfaqësuesit e sektorit të punësimit në Ballkanin Perëndimor ritheksuan përkushtimin ndaj Shtyllës Evropiane për Të Drejtat Sociale që sanksion qartë se "të rinjtë kanë të drejtë për arsim të vazhdueshëm, nxënie në vendin e punës, praktika profesionale ose ofertë pune cilësore brenda 4 muajsh pasi ngelen të papunë apo braktisin arsimin". Ky parim lidhet qartë edhe me tre të tjerë: AFP, barazia gjinore dhe mundësitë e barabarta. Ky është vizioni strategjik i vullnetit politik që mbështet zbatimin e skemës së Garancisë Rinore.

Plani i Zbatimit të Garancisë Rinore (PZGR) i propozuar bazohet në dy analiza: analiza e instrumenteve të politikave dhe modaliteteve institucionale në sektorët e punësimit, formimit profesional dhe arsimit; si dhe analiza e të dhënave statistikore të mbledhura me qëllim karakterizimin e popullatës së të rinjve JAPFP.

Analiza e parë na sqaron objektin dhe nivelet e përgjigjeve/masave aktuale dhe mundëson vlerësim të përgjithshëm të kapaciteteve institucionale për secilën. Kjo analizë e politikave përfshiu mbledhjen e të dhënave statistikore mbi performancën e secilit program kryesor. Analiza mundësoi sistemim më të mirë të pikave të forta dhe të dobëta të sistemeve, edhe ndihmoi në identifikimin e reformave dhe nismave që duhen ndërmarrë.

Zhvillimi i dytë ishte mbledhja e të dhënave statistikor që karakterizon popullatën e re JAPFP. Rezultati ishte karakterizimi i përditësuar që paraqet pjesëmarrjen e të rinjve në tregun e punës dhe vlerësimi i ndikimit të Covid-19. Gjithashtu, evidentoi veçoritë kryesore të të rinjve JAPFP dhe përcaktoi profilet në mbështetje të propozimeve në kuadrin e Garancisë Rinore.

Përpunimi i këtij propozimi të Garancisë Rinore përfitoi edhe nga disa konsultime me palët e interesit, përveç grupit ndërinstitucional dhe teknik. Kjo nuk është ende një detyrë e përfunduar.

Thellimi dhe konsolidimi i Planit përfitoi edhe nga kontributet e Grupit Shumëpalësh dhe Grupit të Ekspertëve, të ngritur për të mbështetur hartimin dhe zbatimin e PGR-së. Pasi të bëhen plotësisht funksionale, këtu grupe mbështetëse do të kenë rol qendror në mbështetjen e fazës së parë të zbatimit të Planit, në monitorimin e fazës pilot dhe në propozimin e ndryshimeve për të përshtatur për mirë PZGR-në dhe procedurat e zbatimit.

Plani parashikon që fokusi të jetë në fushat më poshtë:

* + Promovimi i strategjive të informimit dhe aktivizimit për të rinjtë JAPFP, mbështetur nga ngritja e partneriteteve vendore të hapura për diversitetin institucional. Kjo përqasje çmon afrimin me të rinjtë. Komunikimi/afrimi me grupe të ndryshme JAPFP është prioritet kryesor nisur nga numri i inaktivëve JAPFP.
  + Rëndësia e këshillimit dhe orientimit profesional të shkollave në procesin e ndërmjetësimit për hyrjen në programet e punësimit dhe AFP, si edhe përputhja e punëkërkuesve me mundësitë për punë.
  + Konsolidimi dhe zhvillimit i rrjetit të shërbimeve mbështetëse për të ndihmuar të rinjtë përpara se të marrin një ofertë (aftësi punësueshmërie, mbështetje sociale, orientim...).
  + Konsolidimi i portofolit të programeve ekzistuese të punësimit, duke strukturuar një përqasje reformiste në afirmimin e kësaj fushe politikash.
  + Qendërzim dhe mjaftueshmëri më të madhe të strategjive për kualifikim fillestar me natyrë formimi profesional, duke përforcuar lidhjen me sistemit AFP dhe dinamikave të tregut të punës.
  + Incentivim për diversifikim dhe përforcim të ofertave për formim profesional të vazhdueshëm që u mundësojnë të rinjve një mundësi të dytë kualifikimi.

Zbatimi i metodologjive, shërbimeve dhe përgjigjeve të programuara në Plan përcakton si prioritet adresimin e kapaciteteve institucionale të institucioneve kryesore nga të cilat varet menaxhimi i PZGR-së dhe i programeve që përmban. Gjithashtu, duhet të krijohen instrumente/mjete transversale të nevojshme për menaxhimin e Planit, sidomos në fushën e databazave dhe strategjive të komunikimit dixhital. Ky dimension pasqyrohet edhe në reformat dhe nismat e përfshira në Plan.

Zbatimi i planit çmon përqasjen graduale dhe të qëndrueshme, sepse duhet të realizohen disa reforma në kuadrin e zbatimit dhe sepse duhet të ndërtohen kapacitetet e institucioneve të përfshira në modelin qeverisës. Për këtë qëllim, miratimi i një faze pilot konsiderohet prioritet për strategjinë e zbatimit. Kjo lejon që të zbatohen zhvillimet kryesore të modelit qeverisës dhe të testohet funksionimi i reformave dhe nismave të propozuara.

Faza pilot shpjegohet hollësisht në seksionin 3 të këtij dokumenti.

Në fund, është e rëndësishme që PZGR të mbajë parasysh reformat e Strategjisë Kombëtare të Punësimit dhe Aftësive 2023-2030.

### 1.1 Konteksti

Shqipëria është vend emigrues dhe përballet me rënie të lehtë të popullsisë, që vlerësohet të jetë 2.75 milion në vitin 2030. Përveç kësaj, popullsia po plaket dhe po pëson rënie të fortë në % e popullatës së grupmoshës 0-14 vjeç (nga 21.6% në 2011 shkoi në 16.5% në 2021). Nga ana tjetër, popullsia me moshë 65+ është rritur me 4.2 pikë përqindje në të njëjtën periudhë. Shkaku i kësaj situate janë flukset migratore që po prekin ndjeshëm të rinjtë dhe më të kualifikuarit, të cilët po largohen kryesisht drejt vendeve të BE-së dhe Amerikës së Veriut. Kjo rrethanë përbën një sfidë të shtuar për politikat ekonomike, të punësimit dhe arsimit. Ofertat dhe mundësinë e punësimit më të mira janë në linjë me rritjen ekonomike dhe janë faktorë kyçë për ta kthyer këtë tendencë.

Shqipëria është një vend me të ardhura mbi mesataren dhe performanca ekonomike (PBB – prodhimi i brendshëm bruto) ishte shumë i mirë në periudhën 2015-2019. Siç tregon tabela më poshtë, rritja reale e PBB-së me çmime konstante krahasuar me periudhën e mëparshme ishte pozitive në vitet 2016-2019. Megjithatë, tërmeti i rëndë i nëntorit 2019 i pasuar nga kriza e pandemisë e ndërprenë këtë tendencë pozitive. Goditja e ekonomisë globale në vitin 2020 gjeneroi tronditje të ofertës dhe kërkesës që rezultoi në rënie të rritjes PBB në rreth minus 4% atë vit (FMN). Edhe pse negative, rënia e rritjes ekonomike ishte më pak drastike sesa pritej. PBB pritet të rritet deri në 7% në vitin 2021 dhe të normalizohet në 2022 (3.7%) dhe 2023 (3.6%), sipas parashikimeve të Komisionit Evropian. Kjo panoramë tregon se ka mundësi për të përmirësuar performancën ekonomike dhe për të promovuar punësimin. Politikat aktive të tregut të punës mund të luajnë rol relevant në mbështetje të kësaj tendence pozitive. PZGR do të ndihmojë përmes zbatimit të reformave dhe nismave të parashikuara në të.

*Tabela 4. Rritja reale vjetore e pbb me çmime konstante krahasuar me vitin paraardhës*

|  |  |
| --- | --- |
| **Viti** | **%** |
|  |
|  |
| **2016** | 3,31 |  |
| **2017** | 3,80 |  |
| **2018** | 4,02 |  |
| **2019** | 2,09 |  |
| **2020\*** | -3,48 |  |

Burimi: INSTAT, 2021

Turizmi vendas dhe rajonal, rindërtimi dhe politikat publike ishin arsyet e kësaj performance të përmirësuar. Kështu, shifrat tregojnë se recesioni po kapërcehet dhe PBB pritet të rritet me rreth 8% vitin e fundit. Kjo qëndrueshmëri ekonomike pati një refleks pozitiv në ecurinë e tregut të punës.

Bujqësia mbetet sektor ekonomik i rëndësishëm në Shqipëri (20% e PBB) dhe punëson 36.1% (2020) të fuqisë punëtore. Sektori industrial ka pothuaj të njëjtën relevancë ekonomike, por vetëm me 20.5% të fuqisë punëtore. Në fakt, sektori i shërbimeve punëson 43.4% të fuqisë punëtore, ku turizmi, TIK, bankat dhe sigurimet janë më dinamikët.

Shkalla e papunësisë, edhe pse e lartë krahasuar me vlerat mesatare të BE-së, shënoi performancë të favorshme dhe ulje në periudhën 2017-2021. Kjo vlen sidomos për pjesëmarrjen e fuqisë punëtore që pati ecuri pozitive si për të rinjtë (15-24) ashtu edhe për popullsinë në tërësi (shih tabelën më poshtë).

*Tabela 5. Pjesëmarrja e forcave të punës*

|  |  |  |  |  |  |
| --- | --- | --- | --- | --- | --- |
|  | **2017** | **2018** | **2019** | **2020** | **2021** |
| **15-24** | 31,8 | 35,8 | 36,7 | 35,8 | 36,3 |
| **15-64** | 66,8 | 68,3 | 69,6 | 69,1 | 69,3 |

*Burimi i informacionit: Anketa e Forcave të Punës, 2017-2020*

Si pjesëmarrja e fuqisë punëtore ashtu edhe rënia e papunësisë kanë qenë më të theksuara ndër të rinjtë, gjë që krijon pritshmëri pozitive për zbatimin e Planit të Garancisë Rinore. Konkretisht, papunësia për popullsinë aktive në tërësi ra me 2.2 pikë përqindje gjatë kësaj periudhe, ndërsa për grupmoshën e të rinjve me 5 pikë përqindjeje. Ecuria pozitive e shkallës së papunësisë korrespondon me ecurinë pozitive edhe të punësimit që në grupmoshën 15 - 24 vjeç ka përparuar nga 21.6% në 2017, në 26.3% në 2020 (pothuajse 4 pikë përqindje); kjo tregon dinamikën pozitive të tregut të punës, që pandemia COVID-19 e ndërpreu në vitin 2020 (shkalla e punësimit u tkurr me 0.4 pikë përqindje në 2019-2020). Norma globale e punësimit (15-64) është rritur nga 57.4% në 60.9% në të njëjtën periudhë. Megjithatë, krahasuar me Bashkimin Evropian, shkalla e punësimit të të rinjve është 5.1% më e ulët në Shqipëri dhe shkalla globale e punësimit (grupmosha 15 - 64 vjeç) është 3.4% më e ulët se në BE.

Pavarësisht këtyre treguesve pozitivë, të rinjtë përballen me sfida të mëdha. E para është shkalla shumë e lartë e inaktivitetit te të rinjtë, që shpjegohet me dekurajimin lidhur me mundësitë e tregut të punës, e kombinuar me informalitetin e lartë (përmendur më lart). Në këtë kontekst, emigracioni shpesh shfaqet si alternativë për të rinjtë, ndërsa kalimi në tregun e punës bëhet dyfish më i vështirë për të rinjtë nga grupet vulnerabël, si ata me aftësi të kufizuara dhe të rinjtë që i përkasin minoriteteve (për shembull romët dhe egjiptianët). Prandaj, tregu i punës në Shqipëri përballet me sfida të rëndësishme që ndikojnë në situatën e të rinjve JAPFP dhe politikat që duhen zbatuar.

Në një vështrim të përgjithshëm, mund të thuhet se ecuria e shkallës së papunësisë tregon një sjellje të favorshme të tregut të punës në vitet e fundit, veçanërisht duke pasur parasysh ndikimin negativ të pandemisë COVID-19 në një pjesë të periudhës së analizuar.

### 1.2 Argumentimi për zbatimin e Garancisë Rinore (GR)

Shkalla e papunësisë, ndonëse e lartë krahasuar me vlerat mesatare në BE, shënoi ecuri të favorshme dhe u ul me 2.2 pikë përqindje në periudhën2017-2021. Kjo rënie ka qenë më e theksuar ndër të rinjtë. Papunësia ra me 6.5 pikë përqindjeje në grupmoshën 15-29 vjeç në të njëjtën periudhë.

Ecuri pozitive pati edhe shkalla e punësimit të grupmoshës 15 - 24 vjeç. Megjithatë, krahasuar me Bashkimin Evropian, shkalla e punësimit të të rinjve është 5.1% më e ulët në Shqipëri dhe shkalla globale e punësimit (15 - 64) është 3.4% më e ulët se në BE. Prandaj, tregu i punës në Shqipëri përballet me sfida të rëndësishme të cilat ndikojnë në situatën dhe politikat që duhen zbatuar për të rinjtë JAPFP.

Norma e të rinjve JAPFP shënoi rënie me 1.8 përqindje, konkretisht nga 29.7% në 2017, në 27.9% në 2020. Norma e të rinjve JAPFP në vitin 2020 përputhet me pikën më të ulët negative të kurbës së papunësisë në katër vitet e fundit, ndaj pritet që, siç ndodhi me normën e papunësisë, norma JAPFP të ketë një sjellje të favorshme edhe në vitin 2021.

Popullata JAPFP në Shqipëri përbën rreth 28% të popullsisë së re në moshën 15-29 vjeç. Krahasuar me vitin 2017, norma e të rinjve JAPFP ishte e favorshme duke rënë me pothuaj 2 pikë përqindje, nga 29.7% në 27.9%, nisur nga kurba pozitive e shkallës së papunësisë në vitet e fundit.

Nisur nga popullata totale JAPFP në vitin 2020 dhe bazuar në zbërthimin standard që përdoret në raportimet e Garancisë Rinore në nivel Bashkimi Evropian (15-24 dhe 25-29), konstatojmë se mbi 60% e të rinjve JAPFP janë të grupmoshës së re (15-24 vjeç). Në grupmoshën 15-24 vjeç, shpërndarja sipas gjinisë është praktikisht identike, ku gratë përbëjnë 49% të totalit në këtë grup. Në rastin e grupmoshës 25-29 vjeç, gratë përbëjnë 60% të të rinjve JAPFP.

Analiza e të rinjve JAPFP sipas nivelit arsimor tregon se, në terma absolutë, shumica dërrmuese e tyre nuk kanë më shumë sesa nivel mesatar arsimimi (76% me nivel arsimor të mesëm dhe të ulët). Të rinjtë JAPFP me nivel arsimor të mesëm përbëjnë 31.4% të totalit të të rinjve në këtë grup, ndërsa të rinjtë JAPFP me arsim të lartë përbëjnë 27.1%. Nga ana tjetër, të rinjtë me nivel arsimor të ulët përbëjnë 25% të këtij grupi.

Të rinjtë JAPFP në Shqipëri janë kryesisht inaktivë dhe përbëjnë mbi dy të tretat e totalit ose 65% të grupmoshës 15-29 vjeç. Përqindja e të rinjve inaktivë është edhe më e lartë në grupmoshën 15-24 vjeç. Gratë përbëjnë 60.1% të të gjithë inaktivëve JAPFP në vitin 2020. Arsyet kryesore të inaktivitetit janë: i) nuk kanë marrë asnjë ofertë arsimi dhe trajnimi në katër javët e fundit; ii) kryejnë detyra shtëpiake; dhe iii) dekurajimi drejt tregut të punës. Analiza sipas grupmoshës sinjalizon si dallim kryesor përqindjen relativisht më të lartë të të rinjve inaktivë që presin të futen në sistemin e arsimit apo formimit profesional. Edhe kategoria "inaktivë të tjerë" tregon një peshë relevante.

Shumica e të papunëve JAPFP (64 683) janë meshkuj (58.8%). Të papunët afatgjatë përbëjnë 58.2% të totalit. Nga të rinjtë JAPFP të papunë, vetëm 24 180 (37.4%) e të rinjve JAPFP të papunë) ishin të regjistruar me shërbimin publik të punësimit në vitin 2020.

Shpërndarja rajonale e JAPFP[[5]](#footnote-5) tregon diferenca të theksuara. Kështu, mund të dallojmë tre rajone kryesore:

1. **Shqipëria qendrore**, me përqendrim të madh urban në qendër të vendit ku gjenden 51.7% e të rinjve JAPFP dhe përfshin tre qarqe: Tirana (35.1%5), Elbasani (8.9) dhe Durrësi (7.7%);
2. **Shqipëria bregdetare** që përfshin rajonet bregdetare (me përjashtim të Durrësit) ku gjenden 26.9% e të rinjve JAPFP dhe përfshin 4 qarqe: Vlora (4.6%), Fieri (8.1%), Lezha (7.4%) dhe Shkodra (6.8%);
3. **Shqipëria e brendshme** që përfshin pesë qarqet e mbetura ku gjenden 21.5% të të rinjve JAPFP. Kjo kategori përfshin këto qarqe: Pukë (7.6%), Kukës (1.2%), Korçë (6.9%), Gjirokastër (1.4%), Berat (4.4%).

Situata e të rinjve nënvizon dinamikat e dobëta në tregun e punës dhe mungesën e mundësive. Kalimi në tregun e punës është problem i madh për të rinjtë dhe aq më shumë për gratë, të cilat janë nën presionin e nevojës për të kryer punët e shtëpisë. Kështu, statusi JAPFP është problem madhor për të rinjtë me kualifikime të ulëta, por edhe për ata me kualifikime të larta.

Mospërputhja e aftësive bëhet problem i madh në procesin e kalimit në tregun e punës, sepse rëndohet nga fakti se shumica e të rinjve JAPFP nuk kanë asnjë përvojë pune të mëparshme. Në këtë situatë, aftësitë bazike transversale të punësimit nuk kanë asnjë shans të zhvillohen në një kontekst pune që është pengesë shtesë në hyrjen në tregun e punës.

Papunësia afatgjatë rrit riskun e varfërisë dhe përjashtimit social, si edhe favorizon zgjerimin e ekonomisë informale që sjell shumë kosto individuale dhe sociale. Humbja e përfitimeve të mbrojtjes sociale për individët dhe reduktimi i të ardhurave shtetërore përmes kontributeve të sigurimeve shoqërore dhe taksave të punës, i kufizojnë burimet në mbështetje të politikave publike dhe zhvillimit të qëndrueshëm.

Shërbimet Publike të Punësimit duhet të afrohen me të rinjtë dhe të forcojnë rolin e tyre ndihmues në zhvillimin e aftësive të punësueshmërisë, përftimin e përvojës në punë dhe gjetjen e mundësive për punë. Që përpjekjet të bëhen më efektive, të rinjtë duhet të krijojnë më shumë besim te shërbimet publike të punësimit dhe të kuptojnë më mirë çfarë ndihme mund të marrin prej këtyre shërbimeve.

Përballimi i këtyre sfidave kërkon përqasje ndërsektoriale të aftë të forcojë përgjigjet publike në fusha të ndryshme. Në këtë drejtim, nevojitet hartimi dhe koordinimi i politikave për rininë, arsimin, punësimin dhe ato sociale, me synimin që të eliminohen pengesat dhe të krijohen mundësi që të rinjtë të hyjnë në tregun e punës dhe të kenë zhvillim të suksesshëm profesional.

Sfida kryesore dhe e vazhdueshme që GR duhet të adresojë është identifikimi i të rinjve JAPFP, njohja e veçorive dhe regjistrimi i tyre në sistemin publik. Gjithashtu, duhet që të rinjtë të aktivizohen, në mënyrë që të jenë të gatshëm dhe të motivuar për t'u regjistruar në instrumentet e ngritura, si në fazën e përgatitjes ashtu edhe në fazën e ofertave të GR. Në fund, suksesi i strategjisë kërkon që disa politika dhe instrumente ekzistuese të modifikohen për t'u bërë më efektive, si edhe të krijohen politika/instrumente të reja që adresojnë diversitetin e sfidave. Ky është fokusi i planit të zbatimit të GR të përshkruar më lart.

### 1.3 Qeverisja

Organet qeverisëse të Garancisë Rinore në Shqipëri synojnë të garantojnë hapësirën e nevojshme për pjesëmarrjen e strukturave përkatëse në koordinimin dhe zbatimin e saj, si edhe për zbatimin dhe miratimin e një organizimi të thjeshtë dhe të lexueshëm që integron dimensionet strategjike, ekzekutive dhe operacionale për të krijuar kushtet për koordinim, menaxhim dhe zbatim të Planit.

Modeli qeverisës bazohet në këto orientime:

i) Forcimi i praktikave bashkëpunuese dhe rritja e kontributit të secilit pjesëtar;


ii) Forcimi i dimensionit ndërsektorial të politikave rinore dhe pasqyrimi i tij në strategjisë e qeverisjes.

iii) Marrja e masave që janë afër territoreve dhe përfituesve të programit.

iv) Përshtatja e propozimeve sipas kontekstit strategjik të koordinimit në nivel evropian (Komisioni Evropian).

Kuadri institucional paraqitet në figurën më poshtë.

**Figura 6**. Modeli Qeverisës i Garancisë Rinore



Rrjeti i Partnerëve Vendorë

(Bashkitë, OJF-të, Shërbimet Vendore të Punësimit, tjetër

Koordinimi Ekzekutiv i GR

AKPA

Grupi Teknik i Punës

**Koordinimi Kombëtar**

Zv.Ministri përgjegjës për punësimin dhe aftësitë

**Komiteti Monitorues**

kryesuar nga MFE

**(Grupi ndërinstitucional i Punës)**

**Ministria e Financave dhe Ekonomisë**

Modeli qeverisës i propozuar nga PZGR është nën koordinimin e Ministrisë së Financave dhe Ekonomisë (MFE) si institucioni përgjegjës për politikat e punësimit dhe formimit profesional. MFE koordinon një grup të gjerë institucionesh nga fusha e punësimit, formimit profesional, arsimit si dhe rinisë. Modalitetet e zbatimit do të përfshijnë pjesëmarrjen e palëve shumënivelëshe siç janë bashkitë, dhe do të mobilizojnë kontributin e fuqishëm të OJF-ve, kryesisht ato që mbështetin të rinjtë (sidomos të rinjtë në situata vulnerabël). Gjithashtu, për organizimin institucional, PZGR parashikon funksionimin e një platforme koordinimi dhe monitorimi (Komiteti Monitorues) që garanton integrimin e politikave në sektorë të ndryshëm.

Nga pikëpamja institucionale, ky model bën dallim mes niveleve të koordinimit të përgjithshëm të planit si dhe menaxhimit ekzekutiv. Funksioni i menaxhimit ekzekutiv do të përcaktojë partnerët strategjikë për zbatimin e planit – konkretisht, partnerët përgjegjës për zbatimin e masave të politikave.

Koordinimi i përgjithshëm i Garancisë Rinore është përgjegjësi e Ministrisë së Financave dhe Ekonomisë, ndërsa Koordinatori Kombëtar është zëvendësministri përgjegjës për punësimin dhe aftësitë. Koordinatori Kombëtar do të jetë përgjegjës për monitorimin dhe raportimin pranë Kryeministrit dhe Komisionit Evropian lidhur me ecurinë e reformave dhe ndërhyrjeve për Garancinë Rinore, për mbledhjen dhe administrimin e të dhënave, për sistemin e monitorimit dhe vlerësimit, për organizimin e mbledhjeve të grupit ndërinstitucional dhe teknik të punës, si dhe për zgjidhjen e problematikave që mund të hasen gjatë përgatitjes dhe zbatimit të skemës së Garancisë Rinore.

Detyrat kryesore të Koordinatorit Kombëtar të Garancisë Rinore janë:

* + Garanton qartësinë në nivelin e përgjegjësisë politike dhe ndjek zbatimin e udhëzimeve të marra.
  + Koordinon hartimin e Raporteve Vjetore të Aktivitetit dhe Planit të Monitorimit.
  + Garanton përfaqësimin në forumet e përfaqësimit dhe koordinimit në nivel evropian.
  + Garanton respektimin e detyrimeve për raportimin e të dhënave në kontekstin e monitorimit të zbatimit të Planit.
  + Koordinon me Drejtorin e Përgjithshëm menaxhimin dhe zbatimit operacional të Planit.

Koordinimi Ekzekutiv i Planit të Garancisë Rinore merret përsipër nga Agjencia Kombëtare e Punësimit dhe Aftësive (AKPA) dhe Koordinatori Ekzekutiv i Planit është vetë Drejtori i kësaj agjencie. Koordinatori Kombëtar është përgjegjës për menaxhimin e planit dhe koordinimin e zbatimit të instrumenteve të përcaktuara në të. Detyrat kryesore të Drejtorit Ekzekutiv të Garancisë Rinore janë:

* Menaxhon masat e politikave që janë në sferën e përgjegjësisë së vet.
* Harton Planin Vjetor të Aktivitetit dhe Raportin e Monitorimit.
* Garanton përcaktimin e treguesve të monitorimit, si edhe organizon raportimin në nivel monitorimi kombëtar dhe evropian.
* Koordinon rrjetin e partnerëve të GR lidhur me qartësimin e strategjive/veprimeve që përmban Plani dhe mbledhjen e informacionit përkatës për monitorimin.
* Garanton kushtet logjistike për funksionimin e Komitetit Monitorues të Planit.
* Koordinon dhe organizon strategjitë e komunikimit për Planin e Garancisë Rinore.

Seksioni "Mobilizimi i partneriteteve" paraqet platformat e pjesëmarrjes dhe si aktivizohen ato në kuadrin qeverisës të PZGR.

## **2. Zbatimi i Garancisë Rinore**

Plani i Zbatimit të Garancisë Rinore për Shqipërinë është fort i harmonizuar me Shtyllën Evropiane për Të Drejtat Sociale që synon të japë kontribut të fuqishëm në promovimin e një shoqërie më përfshirëse dhe të drejtë. Në këtë kuptim, Plani mban parasysh parimet e Shtyllës Sociale Evropiane, konkretisht ato që lidhen me mundësitë e barabarta për aksesin në tregun e punës. Parimet e mundësive të barabarta dhe barazisë gjinore, arsimimit dhe të nxënit për të gjithë jetën, bashkë me promovimin e punësimit, janë të pasqyruara gjerësisht në grupin e reformave dhe parimeve që formësojnë PZGR të Shqipërisë.

Hartimi i PZGR mban parasysh edhe prioritetet strategjike të shprehura qartë në Rekomandimin e Këshillit të 30 tetorit 2020 "Ura drejt Punës – Përforcimi i Garancisë Rinore" dhe udhëzimet e tij për organizimin e skemës së garancisë rinore. Diversiteti i realitetit JAPFP që nënvizohet në këtë Rekomandim të Këshillit vlen edhe për Shqipërinë, si dhe është kuadri kryesor për të analizuar reformat dhe nismat e propozuara.

Modeli qeverisës i PZGR është nën koordinimin e ministrisë përgjegjëse për politikat e punësimit dhe formimit profesional – Ministria e Financave dhe Ekonomisë – dhe koordinon një numër të madh institucionesh në fushën e punësimit, formimit profesional, arsimit dhe rinisë. Modalitetet e zbatimit janë të hapura për pjesëmarrjen e aktorëve shumënivelësh, si bashkitë, dhe mobilizon kontributin e fuqishëm të OJF-ve, sidomos të atyre që merren me rininë. Gjithashtu, modalitetet institucionale parashikojnë funksionimin e një platforme koordinimi dhe monitorimi (Komiteti i Monitorimit) që siguron integrimin e politikave sektoriale të ndryshme.

Afati i PZGR ka tre hapa kryesorë: i) hapi i parë është në proces dhe do të rezultojë në miratimin e skemës së Garancisë Rinore në Shqipëri; ii) hapi i dytë është faza pilot që zgjat deri në fund të vitit 2023 dhe mundëson konsolidimin dhe përshtatjen e planit dhe të kapaciteteve institucionale; iii) pas fazës pilot, plani nis zbatimin normal për një periudhë 3-vjeçare (fundi i vitit 2026). Në vitin 2027, që është edhe viti i fundit i Instrumentit të Asistencës së Para-anëtarësimit (IPA III), do të realizohet një vlerësim global i planit të zbatimit që mundëson identifikimin e rezultateve/produkteve kryesore të arritura dhe rishikimin e tij.

### 2.1 Fazat

Reformat dhe nismat e propozuara nga PZGR organizohen sipas natyrës së tyre në katër faza që strukturojnë planin. Më poshtë renditen fushat kryesore të ndërhyrjes që propozohen në secilën fazë.

**Faza e hartëzimit** përmbledh reformat dhe nismat që synojnë të kemi një panoramë më të mirë dhe sistematike të të rinjve JAPFP, si edhe zbatimin e nismave të ndërhyrjes s hershme për të parandaluar rënien e të rinjve në situatën JAPFP. Fokusi është që të kemi njohuri më të mira për JAPFP me qëllim që të hartohen politika më të mira dhe masa më efektive. Meqë nuk i referohet specifikisht ndonjë faze të skemës së Garancisë Rinore, ndërhyrja e hershme është përfshirë në këtë seksion sepse ndodh përpara [fazave të] ndërhyrjes të GR dhe përfiton nga informacioni/njohuritë më të mira që do përftohen nga masat e fazës së hartëzimit.

Reformat e planifikuara adresojnë nevojën për të pasur të dhëna më të gjera që mundësojnë karakterizim më sistematik dhe të thelluar të të rinjve JAPFP në Shqipëri. Prandaj, ky dimension i planit përfshin reformimin e strategjisë së mbledhjes së informacion, me qëllim që të garantohet rregullsia dhe sistematizimi i informacionit.

Nismat e parashikuara promovojnë përgatitjen sistematike të raporteve analitike dhe statistika me informacion shtesë të mbledhur përmes një platforme për regjistrimin vullnetar të të rinjve JAPFP. Gjithashtu, parashikohet një përqasje e integruar bazuara në metodologji të pilotuara për të parandaluar braktisjen e shkollës para përfundimit të arsimit dytësor dhe rënien e nxënësve në statusin JAPFP.

**Faza e komunikimit** i jep prioritet dimensionit vendor me qëllim gjetjen dhe regjistrimin e të rinjve inaktivë JAPFP. Kjo detyrë është thelbësore për suksesin afatgjatë të PZGR në Shqipëri. Një element i rëndësishëm i reformës është konstituimi dhe aktivizimi i rrjeteve vendore të bashkëpunimit me përfshirjen e partnerëve të rinj, në kuadrin e zbatimit të politikave të punësimit dhe formimit profesional.

Ky zotim synon të adresojë inaktivitetin e lartë të grupmoshës 15-29 vjeç dhe për ta realizuar këtë duhen veprime nga institucionet afër të rinjve, pra, nga bashkitë dhe OJF-të. Gjithashtu, duhen reforma që synojnë forcimin e kapaciteteve dhe strategji financimi për rrjetet vendore.

Nismat kombinojnë përqasjen kombëtare me funksionimin e rrjeteve vendore, përmes një platforme dixhitale që integron këto dy nivele.

Reformat dhe nismat e fazës së komunikimit janë në harmoni të fortë me çfarë parashikohet në politikat e rinisë, por që ende nuk janë zbatuar. Për shembull, konsolidimi i këshillave vendorë të rinisë në kuadrin e zbatimit të politikave të punësimit dhe formimit profesional, si edhe ngritja e mjeteve të komunikimit *online,* sepse janë më efektive për këtë kategori të synuar.

Kjo fazë përfshin hartimin e një strategjie komunikimi që synon të mbështetë PZGR. Edhe pse është një instrument transversal që mbështet zbatimin e Planit dhe jo një instrument komunikimi më vete, prapë jep kontribut relevant për të arritur te të rinjtë. Strategjia e komunikimit u drejtohet tre grupeve të ndryshme (publikut të gjerë, të rinjve 15-29 vjeç dhe profesionistëve në sektorin e arsimit dhe punësimit) dhe ka disa synime. Kjo strategji dhe plani i komunikimit paraqiten më hollësisht në një tjetër dokument specifik adresuar për të mbështetur zhvillimin e strategjisë së komunikimit PZGR (i zhvilluar gjithashtu në kuadër të projektit SREPVET).

Në **fazën përgatitore**, reformat synojnë zbatim më të mirë të masave përgatitore dhe ofertave të PZGR. Prandaj, theks i veçantë i vihet forcimit të kapaciteteve për zbatimi e ofertave, këshillimit dhe orientimit që t'u përgjigjen më mirë pritshmërive dhe nevojave individuale. Në fakt, përpjekjet për aktivizimin e të rinjve JAPFP duhet të plotësohen me përgjigje të shënjestruara. Ky është fokusi i fazës përgatitore.

Pranohet gjerësisht se orientimi dhe këshillimi (shkollë dhe profesionale) në kontekstin e zbatimit të politikave të punësimit dhe AFP janë një boshllëk transversal në lëmin e politikave, përfshirë këtu nivelet e ndryshme AFP. Rëndësia e arritjes së këtij dimensioni të reformë (orientim dhe këshillim) dëshmohet nga të rinjtë në platforma të ndryshme si dhe nga konsultimet e mbajtura. Gjithashtu, duhet të kemi parasysh se përpjekjet e aktivizimit në fazat e mëparshme përforcohen nga efektiviteti i strategjive të këshillimit dhe orientimit.

Reformat në këtë fazë promovohen edhe nga zhvillimet/rregullimet në strukturën e AKPA-s dhe nga forcimi i kapaciteteve të subjekteve (agjencive publike dhe palëve private) që përfshihen në zbatimin e saj, të cilëve u mungon përvoja e mëparshme dhe burimet njerëzore.

Nismat do të miratojnë instrumentet që materializojnë reformat e parashikuara.

**Fazave e ofertave** është faza e fundit e strategjisë së zbatimit të Garancisë Rinore, që bën bashkë programet kryesore për të mbështetur të rinjtë që rihyjnë në arsim dhe formim profesional, apo që bëjnë kalimin në punësim. Në fushën e politikave të punësimit, fokusi kryesor është forcimi dhe konsolidimi i instrumenteve të politikave të miratuara së fundmi, duke favorizuar zbatimin e tyre për grupin e synuar të Garancisë Rinore përmes përmirësimit të procedurave të miratuara dhe fuqizimit të aktorëve. Në fakt, prioriteti duhet të jetë te konsolidimi i masave të miratuara së fundmi dhe ende në proces afirmimi. Garancia Rinore është kuadri ideal për të arritur këtë synim. Në fushën e arsimit dhe formimit profesional, fokusi merr një profil novator. Në këtë drejtim bëhet diversifikimi i strategjive AFP fillestar dhe të vazhduar dhe krijimi i sistemit të nxënies në punë; qëllimi është që të forcohen lidhjet me biznesin dhe të plotësohet kërkesa për kualifikime që ka tregu i punës.

Reformimi i ofertave AFP dhe promovimi i fleksibilitetit dhe diversifikimit të AFP është një nga zhvillimet kryesore të kësaj faze. Kjo lidhet ngushtë – siç përmendet më lart në këtë plan – me zbatimin e Deklaratës së Osnabrukut dhe Strategjinë e Aftësive të rinovuar. Për t'iu përgjigjur më mirë diversitetit të të rinjve JAPFP, duhet përmirësuar portofoli i ofertave dhe të vlerësohet efektiviteti i tyre. Zbatimi i një programi paraprak për nxënien në punë e adreson këtë synim, ashtu si edhe ofertën në formim profesional të vazhduar. Prandaj, reforma në fazën e ofertave është thelbësore për të pasur masa të plota dhe për të adresuar diversitetin e të rinjve JAPFP.

Nismat do të përballen me sfida të mëdha që duhen kapërcyer gradualisht. Në fakt, përgatitja e ofertave që janë vazhdimisht në zhvillim, përshtatje dhe vlerësim kërkon kohë dhe burime.

Përveç katër fazave të Garancisë Rinore, zbatimi i saj kërkon edhe monitorim të Planit për të parë fazën e aktivizimit, hyrjet dhe daljet dhe Garancia Rinore. Monitorimi ka rëndësi themelore, për shkak të nevojës për të vlerësuar impaktin e skemës në aspektin e procedurave (dhënia e shërbimeve dhe ofertave), si dhe impaktin e masave të ndërmarra. Pra, monitorimi pas 4 fazave është adresuar në këtë dokument.

Gjithashtu, plani përfshin nisma parandaluese, si p.sh. ndërhyrje të hershme për të parandaluar të rinjtë që të bëhen JAPFP duke synuar uljen e braktisjes së hershme të shkollës. Meqë këto nisma janë ndërhyrje në fazë të hershme (përpara hyrjes së të rinjve në skemën GR), at janë përfshirë në fazën fillestare të planit. Alternativa e përfshirjes së ndërhyrjeve të hershme në fazën e hartëzimit bazohet në faktin se ato synojnë të parandalojnë braktisjen e hershme të shkollës nisur nga rezultatet e arritura nga projektet pilot. Faza e hartëzimit përfshin edhe një program mbështetjeje specifik për nxënësit me vështirësi të nxëni. Kjo metodikë parandaluese duhet të realizohet përpara komunikimit, shërbimeve dhe ofertave.

#### 2.1.1 Hartëzimi

Ky seksion i planit evidentohen strategjitë që mundësojnë **njohuri të përditësuara për popullatën JAPFP** në mbarë vendin, përfshirë karakteristikat kryesore të kësaj kategorie dhe shërbimet aktuale posaçërisht për ta. Qëllimi i masave që do të hartohen në këtë komponent është të ngrihet një sistem afatgjatë dhe i besueshëm për karakterizimin e popullatës JAPFP, që do të mundësojë rregullim dhe përditësim të vazhdueshëm të masave (politikave) që zbatohen në kuadrin e Garancisë Rinore.

Të dhënat e INSTAT-it theksojnë qartë nevojën për të pasur karakterizim periodik dhe të përditësuar të të rinjve JAPFP në Shqipëri. Në fakt, analizë e këtij raporti mbështetet pothuaj plotësisht në të dhënat e Anketës së përvitshme të Forcave të Punës. Megjithatë, disa përmirësime mund të nevojiten për karakterizim më të thellë dhe më të mirë të të rinjve JAPFP. Për këtë qëllim, propozohet që një modul statistikor autonom të përgatitet dhe të integrohet në anketën që kryen INSTAT. Moduli do të përmbajë disa variabla shtesë që ndihmojnë në karakterizimin e popullatës JAPFP. Gjithashtu, mbledhja e të dhënave për monitorimin e strategjisë së komunikimit kërkon zhvillime të reja në mbledhjen dhe analizën e të dhënave.

Përveç përdorimit të këtyre sistemeve informatike të centralizuara, hartëzimi do të përfitonte shumë nga një sistem komplementar për regjistrimin e të rinjve JAPFP të identifikuar gjatë strategjive të komunikimit. Ky sistem do të sjellë informacion më të hollësishëm mbi kushtet ekonomike dhe sociale dhe udhët arsimore që ndjekin të rinjtë JAPFP. Kështu, informacioni i mbledhur në fazën e regjistrimit do të ketë përdorim të dyfishtë: i) mbështet strategjinë e aktivizimit përmes regjistrimit paraprak dhe karakterizimit të të rinjve, duke orientuar referimin e tyre te fazat e përgatitjes dhe përgjigjes; ii) jep informacion komplementar mbi zhvillimet dhe përditësimet e profileve të të rinjve JAPFP, që është shumë i dobishëm për të hartuar politika dhe përgjigje më të mira.

Strategjia Kombëtare për Rininë 2022-2029 planifikon **zhvillimin e një platforme informatike** që do të jetë holistike dhe do të japë informacion të larmishëm mbi të rinjtë, si p.sh.: mundësitë për punësim, formimi profesional, bursat, projekt-propozimet, skemat e granteve, programet e shkëmbimit, këshillimi online për karrierë, praktikat profesionale, nxënia në punë, etj. Është e rëndësishme të garantohet ndërlidhja e platformave të punësimit që administron AKPA dhe AKR me ato të palëve të tjera interesit.

Përveç kësaj, është shumë e rëndësishme që **sistemi informatik dhe baza e të dhënave të AKPA-s të modifikohet** me opsione që mbështetin regjistrimin e të rinjve JAPFP dhe thellojnë karakterizimin e të papunëve të regjistruar në skemën GR.

Vlerësimi paraprak i sistemeve informatike që nevojiten paraqitet në seksionin 2.2.2.

Faza e hartëzimit është e lidhur ngushtë me fazën e komunikimit.

Braktisja e hershme e shkollës, sidomos nga shkolla e mesme, është problematikë në sistemin arsimor, prandaj u ngritën programe kohët e fundit për ta parandaluar këtë tendencë[[6]](#footnote-6). Një shembull i këtyre përpjekjeve është programi "Qëndro" nga UNICEF dhe Ambasada Italiane. Ministri i Shtetit për Rininë dhe Fëmijët është pjesë e grupit të punës dhe në bashkëpunim me Ministrinë e Arsimit dhe Sportit do të miratohen masa specifike në Strategjinë për Rininë për identifikimin dhe parandalimin e braktisjes së hershme të shkollës. Përqasja që ndjek PZGR do të plotësojë dhe thellojë këto përpjekje.

**Ndërhyrja e hershme** duhet të jetë sistematike për të qenë efektive, si edhe me relevancë të lartë për të parandaluar të rinjtë që të bëhen JAPFP. Prandaj, PZGR duhet ta adresojë këtë problem dhe të propozojë masa që gradualisht zhvillojnë kapacitetet në sistemin AFP.

Masat e propozuara të ndërhyrjes së hershme për të rinjtë në rrezik që të bëhen JAPFP identifikohen në mënyrë të koordinuar. Kjo është në thelb një metodikë parandaluese që bazohet në konsolidimin e sistemeve monitoruese brenda sistemeve AFP. Kjo metodikë duhet të ketë prani vendore që mundëson arritjen te të rinjtë në rrezik që të bëhen JAPFP në mbarë territorin. Ky risk shfaqet dy herë: i) kur të rinjtë janë ende në shkollë; ii) kur ata janë në procesin e kalimit nga shkolla në tregun e punës.

Risku i parë kërkon sisteme gjurmimi në arsimin bazë dhe të mesëm, me qëllim që t'i paraprijë braktisjes së shkollës (vështirësi në të nxënë; nevoja ekonomike, të rinj të pafavorizuar) dhe masa për ta parandaluar. Këto masa mund të japin mbështetje mësimore për nxënësit me vështirësi nxënieje apo ekonomike, ose mbështetje sociale për ata që hasin vështirësi në frekuentimin e shkollës. Sipas të dhënave në dispozicion, kjo metodikë po eksperimentohet me një projekt pilot që ofron një model ndërhyrjeje kundër braktisjes së hershme të shkollës (projekti "Qëndro" i UNICEF). Modeli është një sistem paralajmërimi i hershëm që synon të identifikojë nxënësit në rrezik braktisjeje, bazuar në vlerësimin e disa treguesve që rezulton në *flamurë të kuq.* Modeli i paralajmërimit të hershëm i mbështet këta nxënës të qëndrojnë në shkollë, përmes strategjive dhe ndërhyrjeve që plotësojnë nevojat specifike të tyre. Funksionimi i këtij sistemi kërkon zhvillimin e kapaciteteve në shkolla për zbatimin e metodologjisë dhe koordinim më të mirë mes shkollës dhe shërbimeve sociale. Gjithashtu, sistemi duhet të vihet në zbatim gradualisht dhe duhet të përfshijë ministritë përgjegjëse për arsimin dhe sigurimet shoqërore. Edhe bashkitë mund të jenë partnerë relevantë në këtë fushë të ndërhyrjes.

Tre zhvillime kryesore mund të nënvizohen:

* Vlerësimi i (riskut) rrezikut të ngeljes dhe braktisjes së shkollës së mesme, që nënkupton ngritjen e një sistemi monitorimi për rezultatet/notat dhe variabla të tjera që përcaktojnë performancën shkollore. Krah saj, duhet të hartohen dhe të zbatohen programe nxënieje që ndihmojnë dhe mbështesin nxënësit e rrezikuar.
* Zbatimi i masave të mbështetjes sociale për të reduktuar pengesat në aksesin në sistemin AFP. Ky zhvillim duhet të ndërlidhet me pikën më lart, sepse këto probleme janë të ndërlidhura në shumë raste.
* Ngritja graduale e një sistemi monitorimi të tendencave të tregut, duke filluar me analizën e përqindjeve të punësimit (punësueshmërisë) të nxënësve të arsimit dytësor të lartë, pas-dytësor dhe të lartë.

Nisur nga objektivat në këtë fushë të ndërhyrjes, projektet pilot duket se janë strategjia më e mirë për të filluar zbatimin progresiv. Projektet pilot do të testojnë metodologjinë e paralajmërimit të hershëm, për të parë nëse instrumentet ekzistuese janë efektivë për të plotësuar nevojat e veçanta të nxënësve të rrezikuar. Kjo do të mundësojë parametrizimin e procedurave dhe instrumenteve, me qëllim përshkallëzimin gradual të ndërhyrjes në sistemin arsimor. Konfigurimi specifik i projekteve pilot do të diskutohet dhe përvijohet nga Grupi i Ekspertëve. Afati për përgatitjen e projekteve pilot duhet të jetë i shkurtër, meqë ekziston një model i testuar dhe do të artikulohet në vetë pilotimin PZGR. Partnerët zbatues thelbësorë do të jenë Ministria e Arsimit, shkollat, bashkitë dhe OJF-të.

Analiza e nevojave për kualifikime përfshihet në këtë fazë, sepse lidhet ngushtë me gjenerimin dhe analizën e të dhënave, si edhe mundëson orientim të zbatimit të Garancisë Rinore. Kjo analizë evidenton aftësitë dhe kualifikimet afatmesme në tregun e punës. Duke ditur këtë informacion, oferta e formimit profesional mund të sinkronizohet më mirë; për më tepër, ky informacion është i dobishëm për të mbështetur këshillimin dhe orientimin për karrierë, si dhe për të rafinuar masat.

Sistemi i analizës do të ndërtohet duke konsoliduar zhvillimet aktuale të AKPA. Me fjalë të tjera, do të përforcojë analizën e tregut rajonal të punës (një projekt pilot është realizuar tashmë në Elbasan) si dhe observatorin e tregut të punës. Ky i fundit do të ndërtohet mbi të dhënat aktuale administrative dhe anketore, si edhe mbi të dhënat makro që mundësojnë panoramën e zhvillimeve makro në tregun e punës dhe në sektorë të ndryshëm të ekonomisë. Në këtë mënyrë, sistemi do të ndërthurë të dhënat e tregut të punës në nivel kombëtar, me të dhënat në nivel rajonal që pikasin tendencat rajonale/vendore sipas profilit/specializimit prodhues të secilit rajon.

| *Tabela 6. Reformat dhe nismat kryesore për të identifikuar grupet e synuara, shërbimet aktuale dhe nevojat për aftësi, si dhe për parandalimin përmes gjurmimit dhe sistemeve të paralajmërimit të hershëm* | | | | | | |
| --- | --- | --- | --- | --- | --- | --- |
| **Emërtimi i reformës/nismës** | **Objektivi(at) kyç** | **Grupi i synuar, përfshi nr. e personave (nëse ka)** | **Niveli** | **Emri dhe roli i organizatës lider dhe partnerët bashkëpunues** | **Afati i zbatimit** | **Kostot e zbatimit (nëse ka) dhe burimi i financimit** |
| **Reformat e planifikuara** | | | | | | |
| Futja e treguesve shtesë në AFP për karakterizim më të mirë të të rinjve JAPFP | Karakterizim i hollësishëm dhe periodik i të rinjve JAPFP, përfshi variabla që mundësojnë ndërhyrje të hershme të përshtatur sipas karakteristikave individuale të secilit të ri. | Kampion statistikisht përfaqësues i popullsisë 15-29 vjeç. | Kombëtar | INSTAT | Identifikimi i treguesve të munguar gjatë 2023.  Futja e tyre në AFP si piloti në 2023.  Anketë periodike në 2024. | Kosto direkte e pavlerwsuar |
| Ngritja e një sistemi për të vlerësuar tendencat e tregut të punës (1)  (I referohet zhvillimit të sistemit, prandaj është prezantuar si reformë) | Të orientohen nxënësit në AFP dhe arsim të lartë, si edhe të përcaktohen kualifikimet që ofrohen në këto nivele arsimore. | Të rinjtë në arsim dytësor. Oferta AFP dhe FP. | Kombëtar | MEF  AKPA/AKAFPK | Reformë afatmesme  Metodologjia dhe instrumentet kryesore hartohen gjatë 2023. | 135.000 € |
| Vlerësimi përmbledhës i sistemit të informacionit të AKPA (PES) | Mbështetje në planifikimin e miratimit të treguesve EMCO dhe monitorimin dhe vlerësimin e YG.  Strukturimi i në një udhëzuesimetodologjik specifik për të mbështetur zbatimin e YG. | Qeverisja e GR.  Të rinjtë në arsimin e mesëm.  Oferta e AFP dhe FP. | Kombëtar | MEF  Reforma afatshkurtër e AKPA | Vlerësimi përmbledhës dhe metodologjia që do të zhvillohet gjatë fazës pilot (2023) | 15.000 € |
| **Nismat e planifikuara** | | | | | | |
| Përgatitja e një vlerësimi vjetor të profileve JAPFP në Shqipëri | Të përditësohet periodikisht karakterizimi i të rinjve bazuar në treguesit që do të integrohen në modulin statistikor në AFP. | Kampion statistikisht përfaqësues i popullsisë 15-29 vjeç. | Kombëtar | INSTAT | Nga T1 2023 si projekt pilot referuar të dhënave nga anketa 2022.  Anketë periodike që nga 2024. | 37.500 € |
| Përdorimi i sistemit të hapur të regjistrimit paraprak JAPFP – Portali GR - që do të përgatitet në fazën e komunikimit, që të mbledhë informacion vullnetar shtesë për të rinjtë JAPFP.  Do të bazohet në një portal online të dedikuar për Garancinë Rinore.  Sistemi i regjistrimit paraprak duhet të integrohet në platformën JAPFP.  Kjo nismë mund të integrohet në databazën e parashikuar nga Ligji i Rinisë që, sipas MSRK, po ndërtohet. | Qëllimi është të mblidhet informacion shtesë për të njohur më mirë popullsinë JAPFP.  Shumica e këtij informacioni nuk mblidhet nga AFP (p.sh. udhët individualë në shkollë dhe tregun e punës; preferencat për ofertat; aftësitë transversale relevante që mungojnë).  Ky objektiv do të mbështetet nga Sistemi i Regjistrimit Paraprak të të rinjve JAPFP të identifikuar nga partnerët vendorë të përfshirë në strategjinë e komunikimit.  Ky portal është instrument i strategjisë së komunikimit, i identifikuar në atë fazë. Në fakt, përveç identifikimit të të rinjve, sistemi informatik mund të mbledhë informacion shtesë mbi veçoritë social-ekonomike dhe formimin arsimor të të rinjve JAPFP, duke mundësuar harmonizim më të mirë të shërbimeve dhe përgjigjeve në kuadrin e Garancisë Rinore në një fazë të mëvonshme. | Popullsia JAPFP 15 – 29 vjeç. | Kombëtar | Ministria e Financave dhe Ekonomisë  Agjencia Kombëtare e Punësimit dhe Aftësive  Ministria e Shtetit për Rininë dhe Fëmijët  Agjencia Kombëtare e Rinisë | Gjatë 2023, përgatitja e platformës informatike (faqe interneti me databazë).  Platforma pilotohet në T2 të 2023.  Funksion periodik nga 2024. | 168.750 € |
| Përshkallëzimi i Sistemit të Paralajmërimit të Hershëm të pilotuar, që është testuar tashmë. Ky sistem monitorimi vlerëson rrezikun e ngeljes dhe braktisjes së shkollës pas arsimit të detyrueshëm. (2)  Përshkallëzimi ka dy faza: i) zbatimi i disa projekteve pilot; ii) zgjerimi gradual i mbulimit të sistemit. | Të monitorohen rezultatet shkollore dhe variablat e tjera për të përcaktuar performancën shkollore.  Në këtë drejtim, është e rëndësishme të hartohen dhe të zbatohen programe për të ndihmuar nxënësit në rrezik braktisjeje. | Identifikohen nxënësit e dy shkollave: një në zonë urbane dhe një në zonë rurale. | Vendor | MAS  Drejtoria e Politikave dhe Zhvillimit të Strategjive të Arsimit  ASCAP  Drejtoria e Përgjithshme e Arsimit Parauniversitar | Projektet pilot në 2023.  Përshkallëzim gradual nga 2024 e në vazhdim.  Zbatimi fillon në vitin shkollor 2023-2024 | 520.000 € |
| Ofrimi i programeve të nxënies që ndihmojnë nxënësit në rrezik braktisjeje.  Programet e nxënies do të testohet nga projektet pilot dhe pas rregullimeve periodike ofrohen në sistem  . | Të identifikohen lëndët ku ka rezultate më të dobëta dhe braktisje, si dhe të hartohen programe të shkurtra rikuperimi për ta. | Të rinjtë në shkolla të mesme. | Kombëtar | MAS  Drejtoria e Politikave dhe Zhvillimit të Strategjive të Arsimit  ASCAP  Drejtoria e Përgjithshme e Arsimit Parauniversitar | Hartimi i programeve të të nxënit gjatë 2023 në harmoni me projektet pilot.  Zbatimi fillon në vitin shkollor 2023-2024 | 5.075.000 € |
| Vlerësimi i zbatimit të masave të mbështetjes sociale për të reduktuar pengesat në aksesin në sistemin AFP.  Të jepen bursa për nxënësit e rrezikuar duke shfrytëzuar fondet që MAS ua jep bashkive. | Të reduktohet risku i braktisjes së hershme të shkollës në arsimin dytësor për shkak të nevojave ekonomike të të rinjve. | Të rinjtë në AFP që përballen me vështirësi /privim ekonomik. | Kombëtar | MFE  Agjencia Kombëtare e Punësimit  MAS  Drejtoria e Politikave dhe Zhvillimit të Strategjive të Arsimit  DPAP  Drejtoria e Përgjithshme e Arsimit Parauniversitar  MSHMS  Drejtoritë e Shërbimeve Sociale në Bashki | Gjatë 2023 | 56.250 € |
| Përforcimi i këshillimit dhe orientimit në AFP (kryesisht pas arsimit të detyrueshëm) | T'u ofrohen të rinjve JAPFP këshillim mbi nevojat për trajnim dhe orientim për karrierë | Të rinjtë 15-29 të regjistruar në Garancinë Rinore | Kombëtar | Ministria e Arsimit dhe Sportit  Ministria e Financave dhe Ekonomisë  Agjencia Kombëtare e Punësimit dhe Aftësive  Bashkitë  OJF-të | Fundi i 2023 dhe përforcim gradual gjatë 2024. | 2.250.000 € |
| Forcim kapacitetesh për orientim për karrierë në arsim.  Kjo nismë hartohet me qëllimin që të reduktohet braktisja e hershme e shkollës. | Të përmirësohen shërbimet e orientimit për karrierë dhe të ndihmohen nxënësit që të bëjnë zgjedhje të zgjuara në udhët e nxënies.  Orientimi për karrierë është mjet i dobishëm për të parandaluar braktisjen e shkollës. Gjithashtu, rrit pjesëmarrjen në kurset AFP. | Të rinjtë që ndjekin sistemin AFP. | Kombëtar | MFE  AKPA dhe AKAPFK  MAS  Drejtoria e Politikave dhe Zhvillimit të Strategjive të Arsimit  DPAP  Drejtoria e Përgjithshme e Arsimit Parauniversitar | Gjatë 2023 | 105.000 € |
| Pilotimi i zbatimit të integruar të disa mjeteve vlerësimi për të identifikuar nevojat e tregut të punës: kualifikimet që kërkon dhe mundësitë për punë që ofron.  (lidhet me reformën më lart dhe lidhet me zbatimin sistematik (që fillon me pilotim) të analizës së tregut të punës. Prandaj këtu paraqitet si nismë.) | Të identifikohen aftësitë dhe kualifikimet që kërkon tregu i punës dhe punësueshmëria e kurseve që ofrohen në arsimin dytësor dhe të lartë. | Mjet global i tregut të punës. | Kombëtar | AKPA dhe AKAPFK | Në 2023, zhvillimi metodologjik.  Në 2024, pilotimi për të nisur zbatimin sistematik | 180.000 € |

(a) Për masa që nuk janë të izoluara (vetëm një herë), kostoja llogaritet për periudhën 5-vjeçare.

(1) Zhvillimi i këtij sistemi sjell kontribut transversal në tërë PZGR. Për shkak të këtij kontributi dhe sepse mundëson hartëzim të dinamikave të tregut të punës, u vendos që të vihej në këtë fazë.

(2) Sistemi i Paralajmërimit të Hershëm të testuar tashmë, përmban pesë hapa:

Hapi 1: Përzgjedhja e treguesve – Hapi i parë është përzgjedhja e treguesve për të identifikuar nxënësit në rrezik braktisjeje të shkollës (në secilën shkollë).

Hapi 2: Identifikimi i nxënësve në rrezik braktisjeje – Pasi përzgjidhen treguesit, mund të identifikohen nxënësit në rrezik braktisjeje të shkollës.

Hapi 3: Vlerësimi i nevojave të nxënësve – Treguesit mundësojnë identifikimin e nxënësve në rrezik largimi dhe ngeljeje në klasë, por personeli shkollor ka nevojë për më shumë informacion që të kuptojë arsyet dhe të ofrojë mbështetjen përkatëse.

Hapi 4: Zbatimi i masave dhe monitorimi – Pas vlerësimit të nevojave, shkollat vendosin dhe zbatojnë masa për parandalimin e braktisjes.

Hapi 5: Vlerësimi dhe nxënia – Nxirren mësime se çfarë funksionon dhe çfarë mund të përmirësohet.

#### 2.1.2 Komunikimi

Komunikimi luan rol thelbësor në PZGR, sepse shumica e JAPFP janë inaktivë. Përveç kësaj, vetëm pothuaj një e treta (28.7%) e të papunëve JAPFP janë të regjistruar me shërbimet e punësimit (ose 10.1% e totalit). Kështu, strategjia e komunikimit është një fazë vendimtare për zbatimin e GR në Shqipëri.

Hartimi i strategjisë së komunikimit kërkon **dimensionin e afërsisë në mbarë territorin**. Kjo afërsi duhet të jetë gjeografike, në kuptimin që të arrijë te të rinjtë, por edhe relacionale, në kuptimin që të përfshijë aktorët me të cilët të rinjtë ndërveprojnë më shumë. Ky është kusht i rëndësishëm që të rinjtë të interesohen për Garancinë Rinore dhe të angazhohen në mekanizmat që propozohen në planin e zbatimit. Mjetet e komunikimit dhe informimit që zbatohen në nivel komuniteti (takime ballë për ballë, seanca informuese në grup, kanale radiofonike vendore, aktivitete të organizatave rinore....) do të luajnë rol thelbësor në krijimin e kësaj afërsie relacionale me të rinjtë JAPFP, në ndërtimin e besimit te GR dhe në gatishmërinë e tyre për t'u angazhuar në shërbimet e ofruara. Gjithashtu, interneti dhe mediat sociale do të japin mbështetje shtesë për të arritur te të rinjtë. Në fund do të jetë kontributi i strategjisë gjithëpërfshirëse të komunikimit.

Propozimet që përbëjnë planin e komunikimit bazohen gjerësisht në krijimin e një dinamike vendore – ku angazhohen OJF, bashki, zyra pune vendore dhe partnerë të tjerë - e aftë të zhvillojë strategjitë e komunikimit dhe informimit me të rinjtë.

Alternativa kryesore për komunikimin në kuadrin e GR në Shqipëri duket se është krijimi i **rrjeteve vendore,** ku partnerët kryesorë mund të jenë bashkitë, organizatat rinore dhe zyrat vendore të punës. Strategjia e komunikimit duhet të kombinojë regjistrimin paraprak[[7]](#footnote-7) të të rinjve JAPFP, informimin mbi programet dhe mundësinë e tregut të punës, sensibilizimin, si edhe përftimin e aftësive bazë të punësueshmërisë. Për të pasur sukses në këto katër fusha ndërhyrjeje, është shumë e rëndësishme të përmirësohet efektiviteti i shërbimeve në fazat pasuese. Meqë ekziston tashmë strategjia për ngritjen e Këshillave Vendorë të Rinisë, përqasja vendore e Planit bazohet në të.

Sipas Ligjit për Rininë, Këshillat Vendorë të Rinisë (KVR) kanë kompetencën që "të vlerësojnë situatën e të rinjve dhe zbatimin e planeve dhe politikave rinore në nivel vendor". Përveç kësaj, i njëjti ligj përcakton se organizatat për të rinjtë "kanë për qëllim mbrojtjen dhe zhvillimin e interesave të të të rinjve dhe që kanë përvojë në zbatimin e programeve me ndikim për të rinjtë". Prandaj, Këshillat Vendorë të Rinisë duket se janë platformë relevante për të bazuar komunikimin, në bashkëpunim me punonjësit rinorë që ekzistojnë tashmë në secilin bashki. Institucionet që bëjnë pjesë në këto këshilla mund të luajnë rol kyç në identifikimin dhe kontaktimin e JAPFP-ve në zona të ndryshme të Shqipërisë, d.m.th., në zbatimin e planeve. Gjithashtu, Këshillat Vendorë të Rinisë mund të përcjellin informacionin te Këshilli Kombëtar i Rinisë që është ngritur tashmë dhe shërben si organ këshillues për Ministrinë e Shtetit për Rininë.

**Regjistrimi** është padyshim parakusht për strategjinë e aktivizimit dhe produkti kryesor i fazës së komunikimit. Siç rezultoi nga analiza e hartëzimit, përqindja e të papunëve JAPFP të regjistruar në bazën e të dhënave të AKPA-s është i ulët, që do të thotë se vetëm një pjesë e vogël e kësaj popullate njihet nga shërbimi publik i punësimit. Çdo ndërhyrje në kuadrin e Garancisë Rinore duhet të paraprihet nga përpjekje "për të sjellë të rinjtë" në sistem.

Zbatimi i strategjisë së komunikimit përballet me sfida të mëdha për sa u përket kapaciteteve institucionale të partnerëve. Kështu, duhen pasur parasysh disa masa mbështetëse kryesore:

* Të hartëzohen (përcaktohen) institucionet vendore – duke pasur parasysh Këshillat Vendorë të Rinisë – që mund të luajnë rol relevant në zbatimin e strategjisë së komunikimit në ndihmë të zyrave vendore të punës.
* Të hartohet një program forcimi kapacitetesh (trajnim i personelit teknik të organizatave të ndryshme) dhe i burimeve metodologjike (udhëzime, burime informacioni, paketa trajnimesh të shkurtra) që u drejtohen të gjithë llojeve të partnerëve.
* Të zbatohet një skemë grant që synon të mbështetë organizatat rinore mbi zhvillimin e rolit të tyre në strategjinë e komunikimit, kryesisht në dhënien e informacionit dhe trajnimeve për rininë.
* Të identifikohet, të zhvillohet dhe të shpërndahet një sistem online për të komunikuar me të rinjve dhe për të regjistruar të dhënat e mbledhura gjatë regjistrimit paraprak.

OJF-të bashkë me organizatat rinore[[8]](#footnote-8) do të luajnë rol qendror në këtë përqasje vendore, por jo vetëm në lidhje me strategjinë e komunikimit. Ato mund të ofrojnë edhe disa shërbime specifike të planifikuara në fazën pasuese të Planit. Kapacitetet e OJF-ve janë të diferencuara, ashtu siç është i diferencuar interesimi i tyre për të qenë pjesë e rrjetit të komunikimit. Prandaj, përfshirja e OJF-ve në PZGR do të kërkojë një proces përzgjedhjeje. Kjo përzgjedhje do t'u lejojë OJF-ve të zgjedhin fushat ku dëshirojnë të ndërhyjnë dhe rrjedhimisht të kenë akses në paketat e forcimit të kapaciteteve që me kompetencat e përforcuara të luajnë rol relevant në zbatimin e Planit.

Procesi i përzgjedhjes do të mbajë parasysh OJF-të që mund të realizojnë tri detyra: 1. Identifikimi dhe regjistrimi i JAPFP; 2. Diagnostikimi fillestar dhe orientimi përmes sistemit; 3. Ofrimi i trajnimeve mbi aftësitë e buta. OJF-të mund të aplikojnë për secilën nga këto detyra individualisht, bazuar në përvojën dhe burimet që kanë. Strategjitë e forcimit të kapaciteteve do të adresojnë kompetencat që duhen në secilën fushë. Detajet se si do të strukturohet dhe zbatohet procesi i përzgjedhjes do të shtjellohen më tej. Duhet pasur parasysh se disa nga aktivitetet për procesin e përzgjedhjes janë pjesë e fazës së shërbimeve, por procesi i përzgjedhjes do të jetë vetëm një.

OJF-të që përzgjidhen për të qenë pjesë e fazave të komunikimit dhe shërbimeve, do të përfitojnë një grant që mbështet aktivitetin e tyre në arritjen e objektivave për të cilat kontraktohen.

Kjo strategji është plotësisht në linjë me dispozitat e Ligjit për Rininë 75/2019. Në nenin 11, pika 5, parashikohet se organizatat rinore "mund të përfitojnë financime nga organet e pushtetit qendror nëpërmjet fondit grant të dedikuar për rininë, nga njësitë e vetëqeverisjes vendore, si dhe nga burime të tjera të ligjshme". Ky ligj përcakton edhe këshillat vendorë të rinisë që do të krijohen për të këshilluar në hartimin e politikave dhe programeve që trajtojnë nevojat e rinisë. Këto këshilla mund të angazhohen në dinamizimin e rrjeteve vendore dhe në zbatimin e strategjisë në nivel vendor, përfshirë identifikimin e nevojave për forcim kapacitetesh.

Ligji për Rininë parashikon edhe krijimin e një databaze për të rinjtë që synon "të sigurojë informacion të përditësuar për të rinjtë në vend, si edhe të mbështesë procesin e planifikimit, mbikëqyrjes, administrimit dhe vlerësimit të politikave rinore, në nivel qendror dhe vendor". Databaza do të përmbajë të dhëna për të rinjtë dhe krijimi i saj mund të integrojë nevojat e strategjisë së komunikimit në kuadrin e GR-së. Ky sistem do të lidhet me sistemin informatik të shërbimit të punësimit, që mundëson verifikimin nëse i riu është i regjistruar tashmë, ose nëse duhen plotësuar automatikisht disa fusha të informacionit. Edhe pse sistemi informatik që mbështet menaxhimin e hyrjeve, shërbimeve dhe daljeve nga GR ekziston, prapë duhet të bëhen ndryshime në sistemin informatik të AKPA-s për të reflektuar këtë afatin 4-mujor.

Në këtë drejtim, është e rëndësishme të diskutohet se si ky sistem dhe të dhënat do të integrohen me sistemin i cili do të mbështesë menaxhimin e hyrjeve, shërbimeve dhe daljeve nga GR.

| *Tabela 7. Reformat dhe nismat kryesore për të garantuar komunikimin efektiv dhe gjithëpërfshirës* | | | | | | |
| --- | --- | --- | --- | --- | --- | --- |
| **Emërtimi i reformës/nismës** | **Objektivi(at) kyç** | **Grupi i synuar, përfshi nr. e personave (nëse ka)** | **Niveli** | **Emri dhe roli i organizatës lider dhe partnerët bashkëpunues** | **Afati i zbatimit** | **Kostot e zbatimit (nëse ka) dhe burimi i financimit** |
| **Reformat e planifikuara** | | | | | | |
| Ndryshime ligjore në kuadrin legjislativ (akte nënligjore) për grantet e organizatave rinore. | Të krijohet një mekanizëm granti që financon organizatat rinore që marrin pjesë ne rrjetet vendore të komunikimit.  Këto grante duhet të mbështetin organizatat rinore në kryerjen e detyrave të informimit dhe aktivizimit.  Mobilizimi dhe koordinimi i organizatave rinore brenda këtij rrjeti duhet të jetë përgjegjësi e organizatë kombëtare të rinisë që duhet të marrë pjesë në zbatimin e mekanizmit të grantit. | Organizatat rinore | Kombëtar, rajonal e vendor | Ministria e Shtetit për Rininë dhe Fëmijët  Agjencia Kombëtare e Rinisë | 2022 – 2023, ndryshimet legjislative. | Kosto direkte e pavlerësuar |
| Konsolidimi i rrjetit të Këshillave Vendorë të Rinisë dhe të pajisja e tyre me kapacitetet e nevojshme për të ushtruar kompetencat. | Të vihen në funksion Këshillat Vendore të Rinisë dhe të miratohen  aktivitetet e rrjetit vendor të këtyre këshillave. | Bashkitë, organizatat rinore,  të rinjtë | Vendor | Ministria e Shtetit për Rininë dhe Fëmijët | Pilotimi i angazhimit të një ose dy Këshillave Vendorë të Rinisë në zhvillimin e strategjisë së komunikimit deri në fund të shtatorit.  Gjysma e KVR-ve bëhen funksionale në kontekstin e GR deri në dhjetor  2023. Të tjerët gjatë 2024. | 15.000 €. |
| **Nismat e planifikuara** | | | | | | |
| Fushatë komunikimi kryesisht në mediat sociale (hartuar në kuadrin e Strategjisë së Komunikimit GR) | Për të rinjtë JAPFP, synimet e strategjisë së komunikimit janë kryesisht:   * Motivimi që të veprojnë * Bërja e ditur e mundësive * Orientimi përmes sistemit | Të rinjtë | Kombëtar | Ministria e Financave dhe Ekonomisë  AKPA  Ministria e Shtetit për Rininë dhe Fëmijët  Agjencia Kombëtare e Rinisë | T2 i 2022, përgatitja e planit të komunikimit dhe materialeve  Zbatohet gjatë T1 të 2023. | 125.000 € |
| Portali "Për rininë" parashikuar në Ligjin për Rininë si strategji kryesore komunikimi online në kuadrin e PZGR.  (Portali GR përfshihet edhe në fazën e hartëzimit, përshkruar më lart) | Të zhvillohet në mjet komunikimi online në kontekstin e zbatimit të GR.  Të mbështetet strategjia e komunikimit duke dhënë informacion relevant për masat dhe partnerët e përfshirë në GR dhe të lejohet regjistrimi i të rinjve në Program.  Portali GR duhet të jetë pjesë thelbësore e strategjisë së komunikimit. | Popullata JAPFP 15 – 29 vjeç. | Kombëtar | Ministria e Financave dhe Ekonomisë  Agjencia Kombëtare e Punësimit dhe Aftësive  Ministria e Shtetit për Rininë dhe Fëmijët  Agjencia Kombëtare e Rinisë | 2023, përgatitja e platformës informatike (faqe interneti me databazë).  Faza pilot në 6 mujorin e parë të 2023.  Funksionim i rregullt që nga gjashtëmujori i dytë i 2023. | Kosto e përcaktuar tashmë në Fazën e Hartëzimit |
| Trajnim i rrjetit vendor | Të zhvillohen aftësitë dhe burimet e partnerëve vendorë që t'iu mundësohet zbatimi i strategjive të komunikimit.  Njohuri për GR, programet e saj, portalin, sistemin e regjistrimit dhe ofrimi i kurseve të shkurtra mbi aftësitë e buta të të rinjve – janë disa prej çështjeve për t'u pasur parasysh. | Bashkitë,  organizatat rinore,  të rinjtë | Rajonal e vendor | Agjencia Kombëtare e Punësimit dhe Aftësive    Agjencia Kombëtare e Rinisë | T1 i 2023  (Mbështetja e funksionimit të plotë të gjysmës së Këshillave Vendorë të Rinisë në kuadrin e GR në 2024) | 47.500 € |
| Programi i kontratës së komunikimit | Sinjalizimi, regjistrimi dhe informimi i të rinjve JAPFP të kontraktohen te aktorët vendorë: bashkitë dhe organizatat rinore | Bashkitë, organizatat rinore,  të rinjtë | Rajonal e vendor | Agjencia Kombëtare e Punësimit dhe Aftësive    Agjencia Kombëtare e Rinisë | Fundi i 2023 | 1.575.000 € |
|  |  |  |  |  |  |  |

(a) Për masa që nuk janë të izoluara (vetëm një herë), kostoja llogaritet për periudhën 5-vjeçare.

#### 2.1.3 Përgatitja

Vlerësimi i bërë evidentoi mbingarkesën dhe kufizimet e AKPA-s për të zgjeruar ndjeshëm përgjegjësitë aktuale. Megjithatë, përvoja në vende të tjera ka treguar se SHPP ka zakonisht rol qendror në zbatimin e Garancisë Rinore. Kjo vjen natyrshëm nisur nga grupet e synuara të GR-së. Prandaj, duhen bërë disa zgjedhje për përfshirjen e AKPA-s në zbatimin e planit dhe në ofrimin e shërbimeve. Temat më poshtë sjellin disa alternativa që mund të kenë nevojë të diskutohen:

* Menaxhimi dhe monitorimi i GR-së kërkon një **sistem informatik që gjurmon udhët e të rinjve** para, gjatë dhe jashtë GR-së. Informacioni kryesor që duhet mbledhur është i ngjashëm (ose ka lidhje) me atë që i duhet AKPA-s për të menaxhuar statusin e papunësisë. Nisur nga ky aspekt, alternativa më e mirë është mobilizimi i sistemit informatik të AKPA-s duke integruar risitë e nevojshme. Vlerësimi paraprak tregoi se sistemi i ka veçoritë kryesore për të menaxhuar GR (prapë, duhet të vlerësohet fluksi i punës dhe treguesit duke pasur parasysh treguesit e përbashkët të GR-së). Pikënisja për ta përshtatur sistemin e AKPA-s me nevojat e GR-së është që të krijohet një rubrikë/kutizë ku të shënohen të rinjtë JAPFP. Kjo mundëson monitorimin - përmes treguesve ekzistues - të kronologjisë së të rinjve përgjatë shërbimeve dhe programeve të SHPP-së.
* Informacion më specifik, **këshillim dhe orientim duhet të jepet** gjatë fazës përgatitore. Duke parë burimet e pakta të AKPA-s siç u përmend më lart, disa prej këtyre shërbimeve mund të ofrohen përmes një rrjeti partnerësh ku marrin pjesë zyrat vendore të AKPA-s, bashkitë, shkollat dhe natyrisht organizatat rinore. Përveç orientimit për karrierë, roli i organizatave rinore mund të përfshijë ofrimin e kurseve të nxënies socio-emocionale, profilizim kompetencash (vetëvlerësim të aftësive), nxënie mbi tregun e punës dhe të ardhmen e vendeve të punës, nxënie mbi sistemin arsimor, etj.
* Për të garantuar nivel adekuat të koordinimit dhe cilësisë së shërbimeve, është e nevojshme të investohet në planifikimin e aktiviteteve dhe koordinimin e zbatimit të tyre (AKPA aktualisht harton Plane Individuale Punësimi). Kështu, **AKPA është institucioni koordinator** që do të orientojë dhe mbikëqyrë përgatitjen dhe zbatimin e shërbimeve të tilla. Programet, udhëzimet metodologjike dhe burimet duhet të zhvillohen, në mënyrë që të garantohet ndërhyrje lineare në të gjithë rrjetin. Faza pilot do të ishte shumë e dobishme për të konsoliduar një metodikë/përqasje të tillë.
* Përgatitja e shërbimeve më lart do të përfitonte nga **krijimi i një platforme** në gjendje që të arrijë te të rinjtë. Kjo platformë ofron informacion bazë dhe mundëson vetëregjistrim. Është e qartë që kjo databazë duhet të lidhet me sistemin kryesor informatik për të menaxhuar GR-në (nga AKPA). Integrimi i saj me databazën e AKPA-s shihet si objektiv afatmesëm.
* Për të shmangur mbivendosjen e sistemeve, **Portali do të lidhet me sistemin informatik të AKPA-s**, duke mundësuar transferimin e të dhënave mes tyre. Në këtë mënyrë, të dhënat e kontaktit të regjistruara në Portalin GR mund të fillojnë procesin e krijimit të një skedari/rekordi personal në databazën e AKPA-s. Gjithsesi, regjistrimi zyrtar i të rinjve JAPFP dhe vlerësimi i statusit të tyre do të bëhet ekskluzivisht në sistemin informatik të AKPA-s.
* **Ndihmesa në kërkimin e punës** është gjithashtu pjesë e shërbimeve në fazën përgatitore.
* Edhe ofrimi i **programeve specifike të trajnimit** është shërbim relevant i kësaj faze. Trajnimet duhet të jenë në fusha të rëndësishme si aftësitë e buta, aftësitë dixhitale, etj., të cilat zgjidhen pas një analize të thellë të të rinjve JAPFP në Shqipëri. Për të ofruar këto trajnime afatshkurtra, duhet të mobilizohet rrjeti i ofruesve të formimit profesional.

Së fundmi, mbi 1,200 të rinj dhe fëmijë u konsultuan përmes një procesi pjesëmarrës lidhur me sfidat që hasin në jetën e përditshme, duke bërë të mundur të dëgjohet zëri i secilit dhe duke reflektuar komentet e tyre në strategjitë për të rinjtë, siç është GR.

Ndër kërkesat e shumta që ngritën të rinjtë gjatë këtyre konsultimeve, më e theksuara ishte nevoja për këshillim të hershëm për karrierën. Aktualisht, këshilli për karrierë ofrohet si kurs më vete në vitin e tretë të shkollës së mesme. Megjithatë, u nënvizua që këshilli për karrierë të futet më herët dhe të integrohet në një platformë shërbimesh që arrijnë te të rinjtë.

|  | | | | | | |
| --- | --- | --- | --- | --- | --- | --- |
| *Tabela 8. Reformat dhe nismat kryesore të Fazës Përgatitore* | | | | | | |
| **Emërtimi i reformës/nismës** | **Objektivi(at) kyç** | **Grupi i synuar, përfshi nr. e personave (nëse ka)** | **Niveli** | **Emri dhe roli i organizatës lider dhe partnerët bashkëpunues** | **Afati i zbatimit** | **Kostot e zbatimit (nëse ka) dhe burimi i financimit** |
| **Reformat e planifikuara** | | | | | | |
| Reformimi i kritereve të pranueshmërisë lidhur me zbatimin e programeve për nxitjen e punësimit.  **(në proces tashmë)** | Të lejohet AKPA të ofrojë shërbime punësimi për të rinjtë e papunë pasi regjistrohen | Të rinjtë 15-29 vjeç të regjistruar në AKPA si JAPFP | Kombëtar | Ministria e Financave dhe Ekonomisë  Agjencia Kombëtare e Punësimit dhe Aftësive | T1 i 2022 | Kosto direkte e pavlerwsuar |
| Ngritja e një rrjeti shërbimesh këshillimi dhe orientimi - “sportele të hapura“ – që menaxhohen në partneritet mes AKPA-s, Bashkive dhe OJF-ve.  (Realizohet në kuadrin e Këshillave Vendorë të Rinisë sipas rolit të tyre në strategjinë e komunikimit. Të përfshihen punonjësit rinorë) | T'u ofrohet të rinjve JAPFP këshillim mbi nevojat për trajnim si dhe orientim për karrierë | Të rinjtë 15-29 vjeç të regjistruar në Garancinë Rinore | Rajonal e Vendor | Ministria e Financave dhe Ekonomisë  Ministri i Shtetit për Rininë dhe Fëmijët  Agjencia Kombëtare e Punësimit dhe Aftësive  Bashkitë  OJF-të | Fundi i 2023. | Kosto direkte e pavlerwsuar |
| Forcim kapacitetesh i AKPA-s duke zhvilluar aftësitë e personelit (sipas përshkrimeve të reja të punës në proces hartimi nga SREPVET) dhe rritja e numrit të burimeve njerëzore. | Të pajiset AKPA me kapacitetet e duhura që të zbatojë aktivitetet lidhur me menaxhimin dhe shërbimet e  Garancisë Rinore.  Kjo përfshin kapacitete për procedura standarde për kontraktim të shërbimeve / partnerëve dhe monitorimin. | Personeli i AKPA-s | Kombëtare, Rajonale e Vendore | Ministria e Financave dhe Ekonomisë  Agjencia Kombëtare e Punësimit dhe Aftësive | 2023. | 105.000 € |

| *Tabela 9. Reformat dhe nismat kyçe për Fazën Përgatitore* | | | | | | |
| --- | --- | --- | --- | --- | --- | --- |
| **Emërtimi i reformës/nismës** | **Objektivi(at) kyç** | **Grupi i synuar, përfshi nr. e personave (nëse ka)** | **Niveli** | **Emri dhe roli i organizatës lider dhe partnerët bashkëpunues** | **Afati i zbatimit** | **Kostot e zbatimit (nëse ka)** |
| **Nismat e planifikuara** | | | | | | |
| Trajnimi i personelit të zyrave vendore dhe rajonale të AKPA-s, bashkive dhe OJF-ve | Të trajnohet personeli vendor mbi këshillimin dhe orientimin sipas "sporteleve të hapura" dhe me aftësitë për vlerësim nevojash individuale dhe këshillim karriere | Personeli teknik i zyrave vendore dhe rajonale të AKPA-s, bashkive dhe OJF-ve | Rajonal e Vendor | Ministria e Financave dhe Ekonomisë  Ministria për Rininë dhe Fëmijët  Agjencia Kombëtare e Punësimit dhe Aftësive | Gradualisht gjatë 2022 e 2023 | 105.000 €. |
| Portali GR (parashikuar në strategjinë e komunikimit) | T'u ofrohet të rinjve informacioni kryesor mbi Garancinë Rinore dhe shërbimet e saj.  Të lejohen të rinjtë JAPFP të regjistrohen për të marrë shërbime GR. | Personeli teknik i zyrave vendore dhe rajonale të AKPA-s, bashkive dhe OJF-ve | Rajonal e Vendor | Ministria e Financave dhe Ekonomisë  Ministria për Rininë dhe Fëmijët  Agjencia Kombëtare e Punësimit dhe Aftësive | Gradualisht gjatë 2023 | Kosto direkte e pa vlerësuar. |
| Konsolidimi i Sistemit të Menaxhimit të Informacionit Parauniversitar (SMIP) | T'u lejojë të rinjve gjurmim dhe akses të informacionit të plotë rreth tyre. | Të rinjtë 15-29 vjeç të regjistruar në Garancinë Rinore  Shkollat | Kombëtar | Ministria e Arsimit dhe Sportit | Fundi i 2023 | Për t’u vlerësuar |
| Udhëzi Metodologjik që mbështet këshillimin dhe orientimin sipas JAPFP | Të ofrohet një instrument që ndihmon në punën e personelit vendor që merret me këshillimin dhe orientimin në "sportelet e hapura".  Të përshtatet këshillimi dhe orientimi sipas profileve JAPFP (shih raportin e hartëzimit). | Personeli teknik i zyrave vendore të AKPA-s, bashkive dhe OJF-ve | Rajonal e Vendor | Ministria e Financave dhe Ekonomisë  Ministria për Rininë dhe Fëmijët  Agjencia Kombëtare e Punësimit dhe Aftësive | Gjashtëmuoji i parë i 2023 | 30.000 € |
| Ofrimi i trajnimeve të shkurtra mbi aftësitë e punësueshmërisë (aftësi për kërkim pune, aftësi të buta për tregun e punës, aftësi dixhitale). | Të përgatiten /përditësohen programet e trajnimit sipas nevojave specifike të JAPFP të ndryshëm.  Të përshtatet oferta për trajnim sipas profileve të ndryshme JAPFP (shih raportin e hartëzimit). | Të rinjtë 15-29 vjeç të regjistruar në AKPA si JAPFP | Kombëtar | Ministria e Financave dhe Ekonomisë  Agjencia Kombëtare e Punësimit dhe Aftësive | Zbatimi gjatë 2023. | 780.000 € |

(a) Për masa që nuk janë të izoluara (vetëm një herë), kostoja llogaritet për periudhën 5-vjeçare.

#### 2.1.3 Oferta

Ofertat që do të ofrojë GR në Shqipëri iu referohen katër shtyllave të përcaktuara në kuadrin e BE-së për GR-në: **Punësimi, Arsimi, Praktika Profesionale dhe Nxënia në Punë**. Me autoritetet përgjegjëse për zhvillimin e PZGR-së është konsultuar një grup propozimesh që synojnë pasqyrimin e secilës shtyllë.

Ofertat e propozuara në këtë dokument pune kanë parasysh tre grupe programesh kryesore: programet e mbështetjes për punësim, programet për AFP fillestar dhe programet për formimin profesional të vazhduar dhe shansin e dytë. Propozimet kryesore përshkruhen shkurtimisht më poshtë.

Masat e **punësimit dhe praktikave profesionale** mund të bazohen fillimisht në masat e Programit për Nxitjen e Punësimit (përfshi programin e vetëpunësimit të rregulluar me VKM të posaçme). Kjo do të thotë që fokusi do të përqendrohet në mobilizimin dhe aktivizimin e shërbimeve ekzistuese. Disa politika/programe janë vënë në zbatim së fundmi dhe kanë nevojë për kohë që të konsolidohen. Për të rritur performancën e këtyre programeve në kuadrin e GR-së, duhet të parashikohen disa zhvillime relevante:

* Rritja graduale e shpenzimeve buxhetore për politikat e tregut të punës; fondet buxhetore janë ende të ulëta edhe krahasuar me vendet e Ballkanit Perëndimor (sipas të dhënave të raportit të Bankës Botërore të publikuar në vitin 2018 "Rishikimi Funksional për Shqipërinë: Analiza e Efikasitetit të Shërbimit Kombëtar të Punësimit").
* Investimi në forcim kapacitetesh të AKPA-s në nivel qendror dhe vendor, si në numrin e burimeve njerëzore ashtu edhe në aftësi (në linjë me reformën gjatë fazës përgatitore).
* Hartimi i sistemeve të parashikimit që lejojnë që masat të rregullohen mirë për të përmbushur nevojat dhe tendencat e tregut të punës (e adresuar në fazën e hartëzimit pasi kjo është një masë ndërsektoriale).
* Heqja e rregullit që i detyron punëkërkuesit e papunë të jenë të regjistruar 3 muaj përpara se të kenë të drejtë të marrin shërbime në kuadrin e Programeve të Nxitjes së Punësimit (reforma në proces).
* Vlerësimi i nevojës për rishikim të legjislacionit të programeve të punësimit, duke pasur parasysh përvojën aktuale të zbatimit (p.sh. programi i vetëpunësimit pati rënie të numrit të aplikantëve gjatë kalimit nga faza eksperimentale në atë rregullt).

Si objektiv afatmesëm, programet e punësimit duhet të vlerësohen për të mundësuar rishikim dhe rafinim në të ardhmen. Deri tani, vlerësimi i Programit për Nxitjen e Punësimit është bërë në studimin "Vlerësimi i Ndikimit të Programeve të Nxitjes së Punësimit në Shqipëri", e publikuar nga AKPA në vitin 2019. Megjithatë, studimi bazohet në të dhënat e mbledhura nga AKPA për zbatimin e programit gjatë viteve 2016-2017 dhe në një kampion të vogël prej 633 individësh. Përveç kësaj, raporti nënvizon disa problematika metodologjike. Rezultatet kryesore janë si vijon:

1. "Rezultatet e programit të nxitjes së punësimit për punëkërkuesit e papunë në vështirësi (VKM nr. 48) tregojnë se trajtimi në program rrit probabilitetin e punësimit pas përfundimit të programit me 33.8%".
2. “Rezultatet e programit të nxitjes së punësimit me formim profesional në vendin e punës tregojnë se probabiliteti i punësimit pas përfundimit të programit rritet me 27.9%".

Niveli i dytë i ndërhyrjes ka të bëjë me **përmirësimin e shërbimeve AFP dhe formimit profesional**, me qëllim zgjerimin e kapaciteteve të tyre dhe përforcimin e efektivitetit në përgjigjen ndaj nevojave të të rinjve. Zhvillimet kryesore të parashikuara duhet të jenë si më poshtë:

* Të zgjerohet oferta AFP në sektorin publik dhe privat. Ky objektiv mund të artikulohet me objektivat e projektit SREPVET i cili në komponentin e tij të dytë parashikon të ndihmojë reformimin e sektorit AFP në lidhje me: përgatitjen e modelit të menaxhimit të burimeve njerëzore, hartimin e një plani investimi AFP dhe krijimin e arkitekturës së sistemit të menaxhimit të informacionit për sektorin AFP.
* Të autonomizohet përfundimi i arsimit dytësor të lartë brenda AFP-së nga arsimi i përgjithshëm, si dhe të hiqen Provimet e Maturës si kriter për përfundimin e nivelit 4 të kualifikimit për ata nxënës AFP që nuk duan të vazhdojnë në arsimin e lartë.
* Të lejohen nxënësit AFP të regjistrohen në sistem pas moshës 21 vjeç.
* Të krijohen kurse formimi profesional me kohëzgjatje të shkurtër dhe të mesme mbi nevojat e tregut të punës dhe japin mundësinë e akreditimit për përfundimin e kualifikimeve AFP.
* Të zgjerohen kurset AFP të nivelit 5 të Kornizës Shqiptare të Kualifikimit. Duhet të diskutohet nëse kurset e nivelit 5 duhet të përqendrohen tek ofruesit e formimit profesional duke u fokusuar në artikulimin sipas nevojave të tregut të punës, tek ofruesit e arsimit të lartë apo te të dyja.
* Të përforcohet nxënia në punë si një ofertë cilësore AFP. Kjo kërkon reforma që zhvillojnë kapacitetet e punëdhënësve për të pasur rol të kualifikuar në ofrimin e trajnimeve AFP.

Si rezultat i sa më lart, këshillimi për karrierë si edhe informimi dhe komunikimi janë aspekte kyçe për të zhvilluar ofertën AFP dhe rolin AFP për t'iu përgjigjur nevojave të të rinjve.

Këto zhvillime do të mundësojnë tri arritje kryesore:

* Rritjen e numrit të nxënësve në kurset AFP që synojnë rritjen e formimit arsimor dhe përgjigje më të mirë ndaj nevojave të tregut të punës.
* Më shumë mundësi për të rinjtë JAPFP me arsim dytësor që të përftojnë një kualifikim – përmes nivelit 5 të kualifikimit – dhe të kenë më shumë shanse për të gjetur punë.
* Krijimin e mundësive për JAPFP që braktisin arsimin dhe formimin profesional pa një kualifikim, që të aksesojnë AFP në mënyrë fleksibël përmes kurseve të shkurtra që ofrojnë kredite për të përvetësuar një kualifikim të plotë.

Propozimet më lart i përgjigjen pyetjes së ngritur në Rishikimin e AFP-së në Shqipëri (2020l; UNDP) që e përcakton AFP-në si një sistem me objektiva të dyfishtë: të gjenerojë fuqi punëtorë të aftësuar dhe njëkohësisht të jetë udhë drejt arsimit të lartë. "Një pyetje kyçe që duhet të marrë përgjigje nga vendimmarrësit dhe palët e interesit shqiptare në këtë drejtim është: sa i dyfishtë duhet të jetë sistemi?" Pyetja është nëse AFP duhet të qëndrojë thjesht si një bartës drejt arsimit të lartë, apo të bëhet një alternativë e pavarur karriere që gjeneron një fuqi punëtore të aftë dhe të zhdërvjellët për të shtyrë përpara produktivitetin dhe rritjen ekonomike". PZGR i përgjigjet kësaj pyetjeje duke përforcuar rolin e AFP-së si një udhë autonome që kualifikon të rinjtë për të hyrë në tregun e punës.

Niveli i tretë i ndërhyrjes lidhet me zhvillimin e nxënies në punë. Ky është padyshim një zhvillim shumë sfidues i propozuar nga PZGR. Megjithatë, ndërkohë që do të duhet kohë për t'u zhvilluar dhe për të dhënë kontribut të vogël në kohë të shkurtër, mund të bëhet reformë madhore e dinamikës GR dhe të shërbejë si alternativë relevante për kualifikimin e të rinjve në formim profesional. Nga ana tjetër, mund të rezultojë zhvillim madhor që ndihmon në konsolidimin e Kornizës Shqiptare të Kualifikimit dhe në orientimin më të mirë të AFP-së drejt tregut të punës. Kjo do të çojë në krijimin zyrtar të një sistemi Nxënieje në Punë (sistem i dyfishtë siç përcaktohet në ligjin AFP).

Përvoja aktuale është e kufizuar kryesisht te Dhoma Kombëtare e Zejeve dhe rregullohet nga Ligji për Zejtarinë. Mandati i saj është i kufizuar te zejet dhe është në fazë fillestare, siç raportohet. Për t'i dhënë hov nxënies së dyfishtë, duhet tjetër përqasje tjetër me pjesëmarrje të gjerë të ofruesve AFP, si dhe artikulim më i fortë i formimit profesional në standardet kombëtare të kualifikimeve. Investime të fuqishme nevojiten në planifikimin e modelit të dyfishtë, përpara se të shihet si ofertë në kuadrin e PZGR-së.

Së fundmi është miratuar Rregullorja "Për përcaktimin e procedurave për organizimin dhe kryerjen e praktikave profesionale në ndërmarrje nga nxënësit dhe kandidatët AFP, me qëllim arritjen e kualifikimeve profesionale të nivelit 2-5 të Kornizës Shqiptare të Kualifikimit sipas kurrikulës kuadër, si edhe nga kandidatët në kontekstin e kurseve të unifikuara të formimit profesional që ofrohen nga ofruesit publikë AFP". Kjo rregullore shfaqet si pikënisje për zbatimin e një Sistemi Nxënieje në Punë të institucionalizuar në sistemin AFP. Garancia Rinore është një shans i mirë për të mbështetur dhe për të inkurajuar zhvillimin e këtij procesi.

|  | | | | | | | |
| --- | --- | --- | --- | --- | --- | --- | --- |
| *Tabela 10. Reformat dhe Nismat kryesore për Ofertat e Garancisë Rinore* | | | | | | | |
| **Emërtimi i reformës/nismës** | **Objektivi(at) kyç** | **Grupi i synuar, përfshi nr. e personave (nëse ka)** | | **Niveli** | **Emri dhe roli i organizatës lider dhe partnerët bashkëpunues** | **Afati i zbatimit** | **Kostot e zbatimit, nëse ka (a)** |
| **Nismat e planifikuara** | | | | | | | |
| Rishikimi i rregullores AFP që të rinjtë mbi 21 vjeç të hyjnë dhe të rihyjnë në ofertën AFP. | Të bëhet më tërheqëse oferta AFP dhe të rritet numri i të rinjve që ndjekin këtë udhë në shkollën e mesme. | Të rinjtë 15 – 29 vjeç pa arsim dytësor | | Kombëtar | Ministria e Financave dhe Ekonomisë  Agjencia Kombëtare e Arsimit, Formimit Profesional dhe Kualifikimeve | Gjashtëmujori i parë i 2023 | Kosto direkte e pa vlerësuar |
| Rishikimi i strukturës aktuale AFP që të shmangët Matura Shtetërore profesionale për nxënësit që nuk duan të vazhdojnë në arsimin e lartë, por synojnë të gjejnë punë.  Të krijohet një certifikim autonom.  (ndryshim i pikës 4/b të nenit 16 – Rishikim i Ligjit nr. 15/2017 "Për arsimin dhe formimin profesional në Republikën e Shqipërisë") | Të bëhet më tërheqëse oferta AFP dhe të rritet numri i të rinjve që ndjekin këtë udhë në shkollën e mesme.. | Të rinjtë 15-29 vjeç pa nivel arsimor dytësor | | Kombëtar | Ministria e Financave dhe Ekonomisë  Agjencia Kombëtare e Arsimit, Formimit Profesional dhe Kualifikimeve | Gjashtëmujori i parë i 2023 | Kosto direkte e pa vlerësuar |
| Zgjerimi i ofertës së kurseve profesionale pas e mesme të nivelit 5 të kualifikimit të Kornizës Shqiptare të Kualifikimit.  Kurse 1-vjeçare si për maturantët e shkollave të përgjithshme dytësore dhe të shkollave profesionale, dhe të rinj të tjerë të interesuar.  Rishikimi dhe mbështetja e sistemit me kohë të pjesshme të MAS për studentët që kanë kaluar moshën për shkollë të mesme (duhet për aftësi të buta, orientim për karrierë... si pjesë e këtij programi) | Të diversifikohet oferta AFP dhe të krijohet një udhë alternative mes arsimit dytësor të lartë dhe arsimit të lartë.  T'u jepet të rinjve JAPFP me arsim dytësor një udhë alternative që të përftojnë një kualifikim profesional.  Të bëhet AFP më tërheqëse | Të rinjtë 15-29 vjeç me nivel arsimor dytësor | | Kombëtar | Ministria e Arsimit dhe Sportit  Ministria e Financave dhe Ekonomisë | Fillon në vitin shkollor 2023-2024 dhe zgjerohet gradualisht | 150.000 € |
| Qëllimi për të zgjeruar ofertën e nivelit 5 duhet të përfshijë rishikimin e programeve aktuale të formimit. | Të diversifikohet oferta AFP dhe të krijohet një udhë alternative mes arsimit dytësor të lartë dhe arsimit të lartë.  Të bëhet AFP më tërheqëse. | Të rinjtë 15-29 vjeç me nivel arsimor dytësor | | Kombëtar | Ministria e Arsimit dhe Sportit | Gjatë 2023 | Kosto e vlerësuar më sipër |
| Vlerësim Ndikimi tërësor i politikave aktive të tregut të punës. | Të vlerësohet performanca e ofertave GR si dhe të mbështetet rishikimi dhe përditësimi i politikave aktive të tregut të punës. | Të rinjtë 15-29 vjeç me shkollë të mesme. | | Kombëtar | Ministria e Financave dhe Ekonomisë | Fundi i 2023 | 112.500 €. |
| Ngritja e Sistemit të Nxënies në Punë brenda sistemit të sektorit AFP | Të diversifikohet oferta e formimit profesional dhe të përforcohet sistemi i kualifikimeve duke afruar kompani që ofrojnë trajnime.  Të reduktohet braktisja e hershme e shkollës duke ofruar udhë kualifikimi të diversifikuara.  Sistemi që do të ngrihet do të jetë program i shkurtër nxënieje në punë (6-mujor) me objekt të kufizuar pa adresuar për momentin kuadrin evropian të cilësisë. | | Të rinjtë 15-29 vjeç pa nivel arsimor dytësor | Kombëtar | Ministria e Financave dhe Ekonomisë  Ministria e Arsimit dhe Sportit  AKPA / AKAPFK | Ngritja e Grupit të Punës që të hartojë modalitetet e duhura për rregullimin, koordinimin dhe organizimin e ofertës së nxënies në punë: fundi i 2023.  Faza pilot fillon në 2024 për një cikël nxënieje r-vjeçar. | 15.000 € |
| Vlerësimi i nevojave për ta zgjeruar ofertën dhe për ta bërë më tërheqëse.  Zbatimi i masave dhe forcimi i programit për shansin e dytë. | Të lejohen të rinjtë që kanë braktisur herët shkollën që të përfundojnë arsimin me anë të trajnimeve të certifikuara plotësuese.  (Kjo i referohet kryesisht të rinjve pa arsim bazë ose të mesëm). | | Të rinjtë që kanë braktisur herët shkollën pa arsim të nivelit bazë apo dytësor. | Kombëtar | Ministria e Arsimit dhe Sportit | Fundi i 2023 | 7.215.000 €. |
| Ngritja e kapaciteteve të AKPA-s përmes zhvillimit të aftësive të personelit (artikuluar me përshkrimet e reja të punës në zhvillim nga SREPVET) dhe rritja e numrit të burimeve njerëzore.  (shih artikulimin me reformën në fazën përgatitore) | Të përforcohet aftësia e AKPA-s që të menaxhojë zbatimin e programeve të punësimit. | | Personeli i AKPA-s | Kombëtare Rajonale, Vendore | Ministria e Financave dhe Ekonomisë  Agjencia Kombëtare e Punësimit dhe Aftësive | 2023. | Kosto direkte e pa vlerësuar |
| Arsimi dhe formimi profesional i vazhdueshëm | Trajnime të diversifikuara që adresojnë certifikimin e rezultateve të nxënies në arsimin bazë dhe dytësor (si i përgjithshëm edhe AFP) që të rinjtë të përfundojnë arsimimin e ndërprerë | | Të rinjtë 15-29 vjeç pa nivel arsimor dytësor | Kombëtar | Ministria e Arsimit dhe Sportit  Ministria e Financave dhe Ekonomisë | Fundi i 2023 | 6.000.000 € |

(a) Për masa që nuk janë të izoluara (vetëm një herë), kostoja llogaritet për periudhën 5-vjeçare.


| *Tabela 11. Reformat dhe nismat kyçe për ofrimin e Ofertave të Garancisë Rinore* | | | | | | |
| --- | --- | --- | --- | --- | --- | --- |
| **Emërtimi i reformës/nismës** | **Objektivi(at) kyç** | **Grupi i synuar, përfshi nr. e personave (nëse ka)** | **Niveli** | **Emri dhe roli i organizatës lider dhe partnerët bashkëpunues** | **Afati i zbatimit** | **Kostot e zbatimit, nëse ka (a)** |
| **Nismat e planifikuara** | | | | | | |
| Rritja e ofertave të Programit të Praktikave Profesionale.  Të hapet aksesi për grup të synuar më të gjerë. (1) | Të mbështetet kalimi të rinjve në tregun e punës. | Të rinjtë e sapodiplomuar të regjistruar si JAPFP në zyrat e punës. | Kombëtar | Ministria e Financave dhe Ekonomisë  Agjencia Kombëtare për Punësim dhe Aftësi | Në linjë me shpalljen e GR-së | 4.037.500 € |
| Programi Kombëtar i Praktikave Profesionale, thirrja e 7-të do të administrohet nga MSHRF (6 thirrjet e tjera i administroi MAS). Mundësi për të rinjtë 21-26 vjeç që kanë përfunduar të paktën ciklin e parë të studimeve *bachelor* që të bëjnë praktikë pune 3-mujore në institucione qendrore dhe vendore, biznese, OJF, etj. (MSHRF) | Të mbështetet kalimi të rinjve në tregun e punës | Të rinjtë e sapodiplomuar me të paktën nivelin *bachelor* të regjistruar si JAPFP në zyrat e punës. | Kombëtar | MSHRF | Në linjë me shpalljen e GR-së | 617.500 € |
| Programi i Punësimit | Të mbështetet kalimi i të rinjve në tregun e punës duke përputhur vendet e lira me profilin e punëkërkuesit. | Të rinjtë 15-29 vjeç të regjistruar si JAPFP në zyrat e punës. | Kombëtar | Ministria e Financave dhe Ekonomisë  Agjencia Kombëtare e Punësimit dhe Aftësive | Në linjë me shpalljen e GR-së | 4.500.000 € |
| Trajnimi në Punë | Të mbështet punësimi i të rinjve përmes trajnimit që adreson kualifikimet e kërkuara për profesione specifike dhe që përputhen me nevojat e punëdhënësve. | Të rinjtë 15-29 vjeç të regjistruar si JAPFP në zyrat e punës. | Kombëtar | Ministria e Financave dhe Ekonomisë  Agjencia Kombëtare e Punësimit dhe Aftësive | Në linjë me shpalljen e GR-së | 1.276.500 € |
| Programi i Vetëpunësimit | Të nxitet vetëpunësimi duke krijuar *start-up*-e. | Të rinjtë 15-29 vjeç të regjistruar si JAPFP në zyrat e punës. | Kombëtar | Ministria e Financave dhe Ekonomisë  Agjencia Kombëtare e Punësimit dhe Aftësive | Në linjë me shpalljen e GR-së | 1.299.800 € |
| Mbështetje financiare për romët dhe kategori të tjera vulnerabël si emigrantët. Programe bursash për nxënësit e shkollave të mesme (pas arsimit të detyrueshëm, përfshi AFP) nga familje në vështirësi ekonomike. | Të nxitet aksesi në arsim për të rinjtë nga kategoritë vulnerabël. | Të rinjtë 15-29 vjeç | Kombëtar | Ministria e Arsimit dhe Sportit  Ministria e Financave dhe Ekonomisë | Gjatë 2023 | 1.750.000 € |
| Kurset e Formimit Profesional  Oferta duhet t’i japë përparësi aftësive emergjente transversale (si aftësive dixhitale) dhe sektorëve ekonomikë relevantë (si turizmi). | Të përforcohen aftësitë e punësueshmërisë së të rinjve nëpërmjet trajnimeve të shkurtra të përshtatura me nevojat e tregut të punës dhe mundësitë e punës që kërkohen. | Të rinjtë 15-29 vjeç pa nivel arsimor dytësor | Kombëtar | Ministria e Financave dhe Ekonomisë  AKPA / AKAPFK | Duke filluar në 2023. | 1.625.000 € |
| Kurse të shkurtra AFP nga 3 në 12 muaj, organizuar në module.  . | Të përforcohen aftësitë e punësueshmërisë së të rinjve, që përshtaten me nevojat e tregut të punës dhe mundësitë për punë që kërkohen.  T'u jepet mundësia të rinjve JAPFP pa arsim dytësor që të marrin një kualifikim përmes një udhe fleksibël. | Të rinjtë 15-29 vjeç pa nivel arsimor dytësor | Kombëtar | Ministria e Financave dhe Ekonomisë  Agjencia Kombëtare e Punësimit dhe Aftësive | Gjatë 2023, përcaktimi i portofolit bazë.  Edhe testimi i kurseve të reja.  Gradualisht fillohet me zgjerimin e ofertës nga 2024 e tutje. | 1.300.000 € |
| Kurset AFP (Rritja e ofertës AFP) | Të rritet niveli arsimor i të rinjve dhe t'u jepet një kualifikim për të mbështetur kalimin e tyre në tregun e punës.  Të sillen më shumë nxënës në AFP duke rritur arritjet arsimore në arsimin dytësor dhe artikulim (harmonizim) me nevojat e tregut të punës. | Të rinjtë 15-29 vjeç pa nivel arsimor dytësor | Kombëtar | Ministria e Arsimit dhe Sportit  Ministri i Financave dhe Ekonomisë  Agjencia Kombëtare e Punësimit dhe Aftësive | Fillon në vitin shkollor 2023-2024 dhe zgjerohet gradualisht | 6.500.000 € |
| Kurset e Nxënies në Punë | Të rritet kualifikimi i të rinjve dhe të forcohet artikulimi i trajnimit me kërkesën e tregut të punës për të mbështetur kalimin në tregun e punës | Të rinjtë 15-29 vjeç pa nivel arsimor dytësor | Kombëtar | Ministria e Arsimit dhe Sportit  Ministria e Financave dhe Ekonomisë  Agjencia Kombëtare e Arsimit, Formimit Profesional dhe Kualifikimeve | Faza pilot fillon në 2024 për një cikël nxënieje 3-vjeçar. | 7.800.000 € |
| Mbështetja e ndërmarrjeve sociale të vogla për të rinjtë e burgosur | Të rinjtë e burgosur | Të rinjtë 16-21 vjeç të burgosur | Kombëtar | Ministria e Arsimit dhe Sportit  Ministria e Financave dhe Ekonomisë  Agjencia Kombëtare e Punësimit dhe Aftësive | Planifikimi në 2023.  Faza pilot fillon në 2024 për një cikël nxënieje 3-vjeçar. | Për t’u vlerësuar |

(a) Për masa që nuk janë të izoluara (vetëm një herë), kostoja llogaritet për periudhën 5-vjeçare

1. Është mbajtur parasysh mundësia për të zgjeruar Programin e Praktikave Profesionale edhe për të rinjtë JAPFP që kanë më shumë kohë që nga diplomimi (36 muaj) dhe/ose të rinjtë JAPFP me nivel arsimor dytësor të lartë.

Figura 7. Kuadri i Planit të Zbatimit të Garancisë Rinore

**TË RINJTË 15-29**



**Oferta**

**Përgatitore**

**Komunikimi**

**Komunikimi**

AKPA

MAS

AKR

Partnerët e Biznesit

…

**Databaza e AKPA-s**

* **Vetëpunësimi**
* **Daljet e panjohura nga GR**
* **Profilizimi**
* **Këshillimi**
* **Ndihmesa për punë**
* **Trajnimi ...**
* Vlerësimi i nevojave
* Motivimi
* Këshillimi
* Aftësitë e buta
* Mbështetja sociale…

**Tregu i Punës**

Oferta Cilësore:

Punësim; Praktika; Arsim; Nxënie në Punë

Partneriteti Vendor: AKPA vendore, Bashkitë, OJF-të (bazuar në KVR)

Hartëzimi

### 2.2 Mundësuesit sektorialë

Hartimi, zbatimi dhe monitorimi i Planit të Zbatimit të Garancisë Rinore në Shqipëri bazohet në një sërë aktorësh institucionale që garantojnë përfshirjen e sektorëve të ndryshëm në fushën e politikave rinore. Për pjesëmarrjen e plotë të aktorëve përkatës në procesin e hartimit të Planit, me vendim të Kryeministrit u ngritën një grup ndërinstitucional pune dhe në grup teknik pune me përfaqësues të të gjithë sektorëve – Ekonomia dhe Punësimi, Arsimi, Rinia, Biznesi dhe Sipërmarrja, Mbrojtja Sociale si edhe shoqëria civile. I njëjti vendim caktoi Koordinatorin Kombëtar të Garancisë Rinore që do të jetë përgjegjës për monitorimin dhe raportimin pranë Kryeministrit dhe Komisionit Evropian mbi ecurinë e reformave dhe ndërhyrjeve të Garancisë Rinore.

Monitorimi i Garancisë Rinore do të mbështetet nga sistemi informatik i AKPA-s që mbledh tashmë informacion të hollësishëm mbi të papunët e regjistruar dhe mundëson ndjekje të pjesëmarrjes së tyre në programet aktive të punësimit për ta. Sistemi informatik do të përditësohet për të mundësuar regjistrim specifik të të rinjve JAPFP dhe për të garantuar ndërlidhjen me Portalin GR.

Vlerësimi i qartë i burimeve financiare që kërkon zbatimi i Garancisë Rinore nuk ka qenë ende i mundur. Megjithatë, nisur nga numri i vogël aktual i regjistrimeve në programet e nxitjes së punësimit dhe qëllimi për të zgjeruar ndjeshëm ofertën arsimore, patjetër që nevojitet rritje domethënëse e shpenzimeve për këto politika. Kjo nënkupton që burimet kombëtare nuk mjaftojnë për të mbuluar nevojat për financim të Garancisë Rinore dhe se fondet shtesë të Komisionit Evropian do të kenë rëndësi të madhe.

Koordinatori Kombëtar i Garancisë Rinore është zëvendësministri përgjegjës për punësimin dhe aftësitë, ndërsa AKPA do të jetë përgjegjëse për koordinimin ekzekutiv dhe zbatimin e Planit në koordinim me agjencitë e tjera kombëtare. Partneritetet vendore do të kenë rol thelbësor për strategjinë e komunikimit që mbështet ofrimin e shërbimeve të Garancisë Rinore.

#### 2.2.1 Mobilizimi i partneriteteve

Plani i Garancisë Rinore do të koordinohet nga zëvendësministri përgjegjës për punësimin dhe aftësitë, nën përgjegjësinë e Ministrit të Financave dhe Ekonomisë, i cili do të ketë përgjegjësinë të monitorojë dhe të raportojë te Kryeministri dhe Komisioni Evropian mbi ecurinë e reformave dhe ndërhyrjeve të Garancisë Rinore, si edhe mbi sistemin e monitorimit dhe vlerësimit. Koordinatori GR ka edhe përgjegjësinë që të gjallërojë dhe të kryesojë punën e grupeve ndërinstitucionale dhe teknike të punës. Këto grupe do të jenë platformat kryesore të pjesëmarrjes për të mbështetur zbatimin e Planit dhe për të garantuar koordinimin e organeve publike, OJF-ve dhe partnerëve socialë.

Pra, përveç Koordinatorit Kombëtar, janë ngritur dhe janë emëruar anëtarët e dy grupeve të punës që do të hartojnë, zbatojnë dhe monitorojnë Garancinë Rinore: grupi ndërinstitucional i punës dhe grupi teknik i punës. Këto grupe pune paraqiten më poshtë:

Sipas vendimit të Kryeministrit, Grupi Ndërinstitucional i Punës ka përgjegjësinë që të hartojë udhëzimet dhe të mbikëqyrë procesin e hartimit të skemës së Garancisë Rinore në Shqipëri. Ky grupi rishikon planin aktual të përgatitur nga Grupi Teknik i Punës dhe ia dorëzon Koordinatorit Kombëtar të Garancisë Rinore. Përgjegjësi e këtij grupi është edhe monitorimi i zbatimit të Planit, si edhe çdo ndryshimi të propozuar në organizimin e tij. Prandaj, grupi ndërinstitucional i punës do të ketë rol themelor në vlerësimin e rezultateve të fazës pilot dhe në propozimin e rregullimeve të nevojshme të Planit si edhe modelit qeverisës.

Parashikohet që Grupi Ndërinstitucional i Punës të luajë rolin e Komitetit Monitorues në kuadrin e Modelit Qeverisë. GNP kryesohet nga Ministri i Financave dhe Ekonomisë dhe përbëhet nga këta anëtarë:

* Zëvendësministri i Financave dhe Ekonomisë;
* Përfaqësues të Kryeministrisë;
* Ministri i Shtetit për Rininë dhe Fëmijët;
* Ministri i Shtetit për Mbrojtjen e Sipërmarrjes;
* Zëvendësministri i Arsimit dhe Sportit;
* Zëvendësministri i Shëndetësisë dhe Mbrojtjes Sociale;
* Drejtori i Përgjithshëm i Agjencisë Kombëtare të Punësimit dhe Aftësive;
* Drejtori i Përgjithshëm i Agjencisë Kombëtare të Arsimit, Formimit Profesional dhe Kualifikimeve;
* Drejtori i Përgjithshëm i Agjencisë Kombëtare të Rinisë;
* Drejtori i Përgjithshëm i Shërbimit Shtetëror Social;
* Drejtori i Përgjithshëm i Departamentit të Administratës Publike;
* Kryeinspektori i Inspektoratit Shtetëror të Punës dhe Shërbimeve Sociale;
* Drejtori i Përgjithshëm i INSTAT-it;
* Drejtori i Përgjithshëm i Programimit të Buxhetit në Ministrinë e Financave dhe Ekonomisë;
* Kryetari i "Business Albania";
* Kryetari i Unionit të Sindikatave të Pavarura të Shqipërisë;
* Kryetari i Konfederatës së Sindikatave të Shqipërisë;
* Përfaqësues të organizatave rinore ombrellë të caktuar nga Ministri i Shtetit për Rininë dhe Fëmijët.

Është e rëndësishme të theksohet se Grupi Ndërinstitucional i Punës ka në përbërje partnerë socialë (punëdhënës dhe sindikata), duke iu garantuar hapësirë dhe pjesëmarrje qendrore në koordinimin, monitorimin dhe vlerësimin e Planit. Edhe OJF-të kanë vendin e tyre në këtë Komitet Monitorimi. Përkrah nivelit koordinues, ky forum është struktura më e lartë e qeverisjes së Planit, prandaj kryesohet nga MFE.

Institucione të tjera dhe ekspertë mund të marrin pjesë në mbledhjet e këtij grupi.

Përveç Grupit Ndërinstitucional të Punës (Komiteti Monitorues në kontekstin e zbatimit të Planit), është ngritur edhe një grup teknik pune qëllimi parësor i të cilit është hartimi i Planit Kombëtar të Garancisë Rinore. Sipas mandatit të tij, GTP ndihmoi në përgatitjen e PZGR-së për rishikim dhe miratim nga GNP. Gatë fazës së zbatimit të Garancisë Rinore, anëtarët e Grupit Teknik do të jenë përgjegjës për zbatimin e masave/politikave të përcaktuara në Plan, si edhe për propozimin e ndryshimeve periodike të nevojshme për ecurinë e procesit. GTP raporton te Koordinatori Kombëtar dhe te GNP të gjithë informacionin që kërkohet nga sistemi i monitorimit të Garancisë Rinore.

Siç parashikohet në Modelin Qeverisës të Garancisë Rinore, ky grup teknik do të mbështetë AKPA-n në koordinimin ekzekutiv të zbatimit të Planit. Duke pasur si angazhim kryesor kërkesat ekzekutive të zbatimit të Planit, ky grup garanton pjesëmarrjen e subjekteve të përfshira direkt në hartimin, rregullimin dhe zbatimin e reformave dhe nismave të GR-së. Grupi Teknik i Punës kryesohet nga Zëvendësministri i Financave dhe Ekonomisë dhe përbëhet nga këta anëtarë:

* Përfaqësues nga Ministria e Financave dhe Ekonomisë;
* Përfaqësues nga Ministria e Arsimit dhe Sportit;
* Përfaqësues nga MSHMS;
* Përfaqësues nga Ministria e Shtetit për Rininë dhe Fëmijët;
* Përfaqësues nga Agjencia Kombëtare e Punësimit dhe Aftësive;
* Përfaqësues nga Agjencia Kombëtare e Arsimit, Formimit Profesional dhe Kualifikimeve;
* Përfaqësues nga Agjencia Kombëtare e Rinisë;
* Përfaqësues nga Agjencia e Sigurimit të Cilësisë së Arsimit Parauniversitar;
* Përfaqësues nga Qendra e Shërbimeve Arsimore;
* Përfaqësues nga INSTAT;
* Përfaqësues nga Shoqata e Bashkive;
* Përfaqësues nga organizatat rinore ombrellë të caktuar nga Ministri i Shtetit për Rininë dhe Fëmijët.

Institucione të tjera dhe ekspertë mund të marrin pjesë në mbledhjet e këtij grupi.

Siç u tha më lart, menaxhimi i përditshëm i zbatimit të Garancisë Rinore do të bëhet nga Agjencia Kombëtare e Punësimit dhe Aftësive (shërbimi publik i punësimit) nën koordinimin e Koordinatorit Kombëtar të Garancisë Rinore. Në këtë detyrë, AKPA do të mbështetet nga grupi teknik i punës. Është e rëndësishme të thuhet se ministritë kryesore të përfshira në zbatimin e planit i kanë caktuar pikat e kontaktit që të jenë pjesë e këtij grupi pune.

Struktura organizative e zbatimit të Garancisë Rinore bëhet e plotë me angazhimin e Këshillave Vendorë të Rinisë në nivel vendor. Këta këshilla do të luajnë rol qendror në sinjalizimin, informimin dhe aktivizimin e parashikuar në fazën e komunikimit të strategjisë.

|  |  |  |  |  |
| --- | --- | --- | --- | --- |
| *Tabela 12. Palët dhe organizatat kryesore që mbështesin dhe zbatojnë skemën e Garancisë Rinore* | | | | |
| **Institucioni / Organizata** | **Lloji** | **Niveli i përgjegjësisë** | **Roli në zbatimin e skemës GR** | **Suksesi i partneriteteve** |
| Ministri i Financave dhe Ekonomisë | Autoritet publik | Kombëtar | Kryetar i Grupit Ndërinstitucional të Punës /Komitetit Monitorues | Platformat kryesore për të garantuar suksesin e partneriteteve dhe bashkëpunimeve janë:   * Grupi Ndërinstitucional i Punës që do të mbështesë hartimin dhe zbatimin e plotë të Garancisë Rinore; * Koordinimi i nivelit të lartë i procesit brenda MFE; * Pjesëmarrja e gjerë e agjencive publike, partnerëve socialë dhe OShC-ve në kuadrin e zbatimit të GR; * Mobilizimi dhe shfrytëzimi i këshillave vendorë të rinisë dhe Këshillit Kombëtar të Rinisë; * Zhvillimi i një platforme të hapur (Portali GR) që do të rritë bashkëpunimin mes partnerëve të ndryshëm.   Burimet për të garantuar suksesin e partneriteteve janë transversale për të gjithë partnerët e përfshirë në GR. |
| Zëvendësministri i Financave dhe Ekonomisë | Autoritet publik | Kombëtar | Koordinator i GR  Drejton dhe orienton koordinimin ekzekutiv të GR  Ndërlidhës me Komisionin Evropian |
| Kryeministria | Autoritet publik | Kombëtar | Monitoron GR  Mbështet koordinimin e palëve/aktorëve dhe politikave  Mbështet zhvillimin e reformave/politikave të reja |
| Ministri i Shtetit për Rininë dhe Fëmijët | Autoritet publik | Kombëtar | Monitoron GR  Mbështet koordinimin e aktorëve dhe politikave  Mbështet zhvillimin e reformave/politikave të reja |
| Ministri i Shtetit për Mbrojtjen e Sipërmarrjes; | Autoritet publik | Kombëtar | Monitoron GR  Mbështet koordinimin e aktorëve dhe politikave  Mbështet zhvillimin e reformave/politikave të reja |
| Zëvendësministri i Arsimit dhe Sportit; | Autoritet publik | Kombëtar | Monitoron GR  Mbështet koordinimin e aktorëve dhe politikave  Mbështet zhvillimin e reformave/politikave të reja |

|  |  |  |  |  |
| --- | --- | --- | --- | --- |
| *Tabela 13. Palët dhe organizatat kryesore që mbështesin dhe zbatojnë skemën e Garancisë Rinore* | | | | |
| **Institucioni / Organizata** | **Lloji** | **Niveli i përgjegjësisë** | **Roli në zbatimin e skemës GR** | **Suksesi i partneriteteve** |
| Zëvendësministri i Shëndetësisë dhe Mbrojtjes Sociale; | Autoritet publik | Kombëtar | Monitoron GR  Mbështet koordinimin e aktorëve dhe politikave  Mbështet zhvillimin e reformave/politikave të reja | Platformat kryesore për të garantuar suksesin e partneriteteve dhe bashkëpunimeve janë:   * Grupi Ndërinstitucional i Punës që do të mbështesë hartimin dhe zbatimin e plotë të Garancisë Rinore; * Koordinimi i nivelit të lartë i procesit brenda MFE; * Pjesëmarrja e gjerë e agjencive publike, partnerëve socialë dhe OShC-ve në kuadrin e zbatimit të GR; * Mobilizimi dhe shfrytëzimi i këshillave vendorë të rinisë dhe Këshillit Kombëtar të Rinisë; * Zhvillimi i një platforme të hapur (Portali GR) që do të rritë bashkëpunimin mes partnerëve të ndryshëm.   Burimet për të garantuar suksesin e partneriteteve janë transversale për të gjithë partnerët e përfshirë në GR. |
| Agjencia Kombëtare e Punësimit dhe Aftësive (shërbimi publik i punësimit) | Agjenci shtetërore | Kombëtar me rrjet rajonal dhe vendor | Menaxhon zbatimin e GR-së (koordinimin ekzekutiv);  Zbatimi i masave/shërbimeve GR (f.përgatitore dhe ofertat)  Merr pjesë në aktivitetet e komunikimit të rrjetit vendor  Monitoron dhe raporton zbatimin e GR-së |
| Agjencia Kombëtare e Arsimit, Formimit Profesional dhe Kualifikimeve; | Agjenci shtetërore | Kombëtar | Mbështet zhvillimin e masave/shërbimeve GR (f.përgatitore dhe ofertat)  Monitoron GR |
| Agjencia Kombëtare e Rinisë | Agjenci shtetërore | Kombëtar | Menaxhon mekanizmin grant që mbështet funksionin e rrjeteve vendore  Kontribuon në zbatimin e strategjisë së hartëzimit  Mbështet bashkëpunimin me organizatat rinore  Mbështet zhvillimin e masave/shërbimeve GR (f.përgatitore dhe ofertat) |
| INSTAT | Agjenci shtetërore | Kombëtar | Siguron të dhëna që mbështesin strategjinë e hartëzimit  Monitoron GR |
| Shërbimi Shtetëror Social | Agjenci shtetërore | Kombëtar | Mbështet hartimin dhe zbatimin e GR-së  Kontribuon në planifikimin dhe zbatimin e masave të reja të mbështetjes sociale të parashikuara në Plan  Monitoron GR |

|  |  |  |  |  |
| --- | --- | --- | --- | --- |
| *Tabela 14. Palët dhe organizatat kryesore që mbështesin dhe zbatojnë skemën e Garancisë Rinore* | | | | |
| **Institucioni / Organizata** | **Lloji** | **Niveli i përgjegjësisë** | **Roli në zbatimin e skemës GR** | **Suksesi i partneriteteve** |
| Business Albania | Partner social | Kombëtar | Mbështet hartimin dhe zbatimin e GR-së.  Promovon angazhimin e sipërmarrjeve në zbatimin e masave të punësimit  Kontribuon në vlerësimin e nevojave për aftësi të tregut të punës.  Monitoron GR | Platformat kryesore për të garantuar suksesin e partneriteteve dhe bashkëpunimeve janë:   * Grupi Ndërinstitucional i Punës që do të mbështesë hartimin dhe zbatimin e plotë të Garancisë Rinore; * Koordinimi i nivelit të lartë i procesit brenda MFE; * Pjesëmarrja e gjerë e agjencive publike, partnerëve socialë dhe OShC-ve në kuadrin e zbatimit të GR; * Mobilizimi dhe shfrytëzimi i këshillave vendorë të rinisë dhe Këshillit Kombëtar të Rinisë; * Zhvillimi i një platforme të hapur (Portali GR) që do të rritë bashkëpunimin mes partnerëve të ndryshëm.   Burimet për të garantuar suksesin e partneriteteve janë transversale për të gjithë partnerët e përfshirë në GR. |
| Unioni i Sindikatave të Pavarura të Shqipërisë | Partner social | Kombëtar | Mbështet hartimin dhe zbatimin e GR-së  Monitoron GR |
| Konfederata e Sindikatave të Shqipërisë | Partner social | Kombëtar | Mbështet hartimin dhe zbatimin e GR-së  Monitoron GR |
| Organizatat rinore ombrellë | OJF | Kombëtar | Mbështet hartimin dhe zbatimin e GR-së  Kontribuon në aktivizimin e organizatave vendore të rinisë, kryesisht në fazën e komunikimit  Ndihmon në komunikimin me rininë  Monitoron GR |
| OJF-të | OJF | Vendor | Mbështet hartimin dhe zbatimin e GR-së  Vendos bashkëpunime në nivel vendor për hartimin e strategjisë së komunikimit dhe përgatitjes  Ndihmon në komunikimin me rininë |
| Bashkitë | Publike | Vendor | Vendos bashkëpunime në nivel vendor për hartimin e strategjisë së komunikimit dhe përgatitjes  Ndihmon në komunikimin me rininë |

|  |  |  |  |  |
| --- | --- | --- | --- | --- |
| *Tabela 15. Palët dhe organizatat kryesore që mbështesin dhe zbatojnë skemën e Garancisë Rinore* | | | | |
| **Institucioni / Organizata** | **Lloji** | **Niveli i përgjegjësisë** | **Roli në zbatimin e skemës GR** | **Suksesi i partneriteteve** |
| Departamenti i Administratës Publike | Agjenci shtetërore | Kombëtar | Mbështet hartimin dhe zbatimin e GR-së  Monitoron GR | Platformat kryesore për të garantuar suksesin e partneriteteve dhe bashkëpunimeve janë:   * Grupi e Ndëinstitucional punës që do të mbështesin hartimin dhe zbatimin e plotë të Garancisë Rinore; * Koordinimi i nivelit të lartë i procesit brenda MFE; * Pjesëmarrja e gjerë e agjencive publike, partnerëve socialë dhe OShC-ve në kuadrin e zbatimit të GR; * Mobilizimi dhe shfrytëzimi i këshillave vendorë të rinisë dhe Këshillit Kombëtar të Rinisë; * Zhvillimi i një platforme të hapur (Portali GR) që do të rritë bashkëpunimin mes partnerëve të ndryshëm.   Burimet për të garantuar suksesin e partneriteteve janë transversale për të gjithë partnerët e përfshirë në GR. |
| Inspektorati Shtetëror i Punës dhe Shërbimeve Sociale | Agjenci shtetërore | Kombëtar | Mbështet hartimin dhe zbatimin e GR-së  Monitoron GR |
| Programimi i Buxhetit në Ministrinë e Financave dhe Ekonomisë | Agjenci shtetërore | Kombëtar | Mbështet hartimin dhe zbatimin e GR-së  Programon burimet e nevojshme për zbatimin e GR-së  Kontroll dhe administrim buxhetor  Monitoron GR |
| Qendra për Shërbime Arsimore | Agjenci shtetërore | Kombëtar | Mbështet hartimin dhe zbatimin e GR-së  Kontribuon në planifikimin dhe zbatimin e masave të reja arsimore të parashikuara në Plan |
| Shoqata e Bashkive | Publike | Kombëtar | Mbështet hartimin dhe zbatimin e GR-së  Monitoron GR |

### 2.2.2 Përmirësimi i mbledhjes së të dhënave, monitorimit dhe skemave të vlerësimit

Disa sisteme informatike dhe statistikore ekzistuese garantojnë nivel të kënaqshëm në sfidën e monitorimit të Garancisë Rinore. Megjithatë, plani i zbatimit ka parashikuar disa ndryshime që janë të nevojshme.

Sa u përket treguesve agregatë për punësimin dhe arsimin, Anketa vjetore e Forcave të Punës (nga INSTAT) ofron informacion relevant dhe të gjerë mbi të rinjtë JAPFP. Sidoqoftë, duhet të integrohen disa tregues shtesë me qëllim që të gjurmohen më mirë profilet e tyre, konkretisht tregues lidhur me kushtet sociale dhe të jetesë. Prandaj, Plani e përfshin këtë zhvillim në fazën e hartëzimit. Puna për të përcaktuar se çfarë të dhënash/informacioni shtesë duhet të mblidhet, do të realizohet në fazën e shpalljes së Garancisë Rinore, nën koordinimin e INSTAT-it. Ky synim do të artikulohet me rishikimin gjithëpërfshirës të AFP-së (LFS) që do të bëhet brenda vitit të ardhshëm.

Mbledhja e të dhënave për monitorimin e hyrje-daljeve në GR do të bazohet në sistemin informatik të AKPA-s dhe në bazën e të dhënave që e mbështet. Nisur nga vlerësimi që i është bërë këtij sistemi nga asistenca teknike SREPVET, mund të thuhet se "mundëson regjistrimin e të gjitha të dhënave të nevojshme mbi punëkërkuesit dhe ndërlidhjen e tyre me bazat e të dhënave kombëtare. Gjithashtu, ofron një numër funksionalitetesh që mbështesin proceset e këshillimit dhe ndërmjetësimit për punë". AKPA mbledh informacion bazuar në këta tregues kryesore për punëkërkuesit:

* Regjistrimi i intervistës fillestare
* Caktimi i takimeve me punëkërkuesin për këshillimin
* Përgatitja e planeve individuale me aktivitetet dhe shërbimet që i ofrohen punëkërkuesit
* Testi Holland
* Ndërmjetësimi – rendit vendet e lira të sugjeruara nga sistemi, bazuar në profesionin dhe aftësitë; tregon % e përputhjes me vendet e lira në sistem
* Ngarkim dokumentesh – mundësia e ngarkimit të dokumenteve të skanuara të profilit të punëkërkuesit
* Riaktivizimi i punëkërkuesit (personi ka qenë i regjistruar dhe është punësuar, pastaj kthehet në zyrat e punës)

Kjo e bën sistemin informatik të AKPA-s derë hyrëse për regjistrimin e të rinjve JAPFP. Parashikohen ndryshime në formularin e regjistrimit *online* që do të zbatohen shpejt, për të pasur një fushë specifike për të regjistruar të rinjtë JAPFP. Përveç kësaj, sistemi informatik do të ndërlidhet me Portalin GR që synon të jetë "fytyra online" e strategjisë së komunikimit të GR-së. Ky Portal mbledh informacionin paraprak për të rinjtë JAPFP dhe i mundëson rrjetit të partneritetit t'i kontaktojë më lehtësisht. Sidoqoftë, konfirmimi i statusit JAPFP do të bëhet në bazën e të dhënave të AKPA-s.

Gjithashtu, është i rëndësishëm fakti që sistemi informatik i AKPA-s lejon shkëmbim të dhënash me të tjera baza të dhënash kombëtare. Për qëllime të monitorimit direkt të GR-së (konkretisht të dhënat e daljeve dhe ndjekjes), më të rëndësishmet janë:

* Baza e të dhënave e Regjistrimit Kombëtar të Gjendjes Civile – të dhëna personale për qytetarët (punëkërkuesit)
* Zyra e Taksave – të dhëna për punësimin e qytetarëve (punëkërkuesve) (të dhëna që nga 2011)
* PAK (baza e të dhënave e Ministrisë së Shëndetësisë për personat me aftësi të kufizuar) – informacion për aftësi të kufizuara potenciale të punëkërkuesve
* Sistemi i Ministrisë së Shëndetësisë – për përfitimet sociale (asistencën sociale) që marrin punëkërkuesit
* ISSH (baza e të dhënave e Institutit të Sigurimeve Shoqërore) - të dhënat për kontributet shoqërore (që nga 2012)

Pavarësisht këtyre zhvillimeve, informacioni i mbledhur është i pamjaftueshëm për treguesit e gjurmimit të ecurisë së të rinjve nën Garancinë Rinore që marrin oferta, parashikuar në planin e zbatimit. Prandaj, PZGR parashikon që të kryhet një vlerësim i posaçëm për specifikat dhe zhvillimet që duhet të ketë sistemi informatik i AKPA-s (dhe ndërlidhja e tij me të tjera baza të dhënash), me qëllim që të mundësojë kapacitet të plotë të mbledhjes së informacionit për treguesit e gjurmimit (EMCO). Ky vlerësim do të bëhet brenda një kohe të shkurtër. Sidoqoftë, kapacitetet e plota për të qenë në linjë me kriteret e monitorimit të EMCO-s do të arrihen vetëm në periudhën afatmesme.

Strategjia e komunikimit përcakton edhe ngritjen dhe zbatimin e sistemeve të monitorimit, si një hap përpara se të ofrohen shërbimet e Garancisë Rinore. Kjo vlen sidomos në kuadrin e partneriteteve vendore (me financim të programit), sinjalizimit të të rinjve JAPFP dhe regjistrimit të tyre në masat e aktivizimit që pritet të realizohen në këtë fazë. Udhëzimi i Zbatimit të Garancisë Rinore do të trajtojë zhvillimet e nevojshme për të monitoruar aktivitet në këtë fazë, si edhe përqasjen sistematike për të garantuar monitorimin direkt dhe gjurmimin.

*Tabela 16. Reformat dhe nismat kryesore për të përmirësuar mbledhjen e të dhënave, monitorimin dhe vlerësimin*

|  |  |  |  |
| --- | --- | --- | --- |
| **Emërtimi i reformës** | **Ndryshimi i pritshëm** | **Mjetet për matjen e ndryshimit** | **Burimi i informacionit / vlerësimet e planifikuara** |
| Futja e treguesve shtesë në Anketën e Forcave të Punës për karakterizim më të mirë të të rinjve JAPFP | Karakterizim i hollësishëm dhe periodik i të rinjve JAPFP, përfshi variabla që mundësojnë ndërhyrje të hershme të përshtatur sipas karakteristikave individuale të secilit të ri. | Treguesit aktualë për karakterizimin e të rinjve JAPFP | Anketa e Forcave të Punës - statistikat |
| Ngritja e një sistemi për të vlerësuar tendencat e tregut të punës (1) | Të orientohen nxënësit në AFP dhe arsim të lartë, si edhe të përcaktohen kualifikimet që ofrohen në këto nivele arsimore. | Treguesit aktuale për nevojat për kualifikim që ka tregu i punës | Anketat  Analiza Statistikore |
| Vlerësimi i sistemit të informacionit të AKPA (PES). | Miratimin i treguesve EMCO monitorim dhe vlerësim e GR. | Monitorimi dhe vlerësimi i GR | Sistemi i informaconit të AKPA |
| **Emërtimi i nismës** | **Ndryshimi i pritshëm** | **Mjetet për matjen e ndryshimit** | **Burimi i informacionit / vlerësimet e planifikuara** |
| Përgatitja e një vlerësimi vjetor të profileve JAPFP në Shqipëri | Të përditësohet periodikisht karakterizimi i të rinjve bazuar në treguesit që do të integrohen në modulin statistikor që do të caktohet. | Karakterizimi dhe profilizimi i të rinjve JAPFP | Anketa e Forcave të Punës - statistikat |
| Zhvillimi i sistemit të hapur të regjistrimit paraprak të JAPFP që mundëson (vullnetarisht) informacion shtesë për të rinjtë JAPFP. | Qëllimi është të kemi një sistem për pararegjistrimin e të rinjve JAPFP të identifikuar nga partnerët vendorë të përfshirë në strategjinë e komunikimit.  (I njëjti portal do të mbështesë strategjinë e komunikimit të identifikuar në atë fazë). | Regjistrim paraprak online që ndihmon në identifikimin dhe profilizimin e të rinjve JAPFP. | Raportimi bazuar në sistemin informatik dhe baza e të dhënave |
| Mbledhja e të dhënave për të monitoruar hyrjet dhe daljet nga GR do të bazohet në sistemin informatik të AKPA-s dhe bazën e të dhënave që e mbështet. | Të krijohet derë hyrëse për regjistrimin e të rinjve JAPFP. Ky sistem informatik do të ndërlidhet me Portalin GR që synon të jetë "fytyra online" e strategjisë së komunikimit të GR-së. Ky Portal mbledh informacionin paraprak për të rinjtë JAPFP dhe i mundëson rrjetit të partneritetit t'i kontaktojë më lehtësisht. Sidoqoftë, konfirmimi i statusit JAPFP do të bëhet në bazën e të dhënave të AKPA-s. | Menaxhim dhe monitorim i GR  Opsioni i regjistrimit online në GR; opsioni i gjurmimit të pjesëmarrësve në GR | Raportimi bazuar në sistemin informatik dhe baza e të dhënave |

#### 2.2.3 Përdorimi i plotë dhe optimal i fondeve

Kostoja totale e zbatimit të Garancisë Rinore do të jetë e lartë, nisur nga masat ambicioze dhe zgjerimi i ofrimit të tyre. Llogaritja e kostos është në proces dhe është përfunduar për disa masa të planifikuara. Megjithatë, duke ditur që llogaritja e kostos kërkon vlerat standarde dhe objektivat për fazën e parë të zbatimit të Planit (5-vjeçar), është akoma e pamundur të paraqitet një kosto totale e zbatimit.

*Tabela Pasqyra e Buxhetit*

#### 

#### 2.2.4 Ndërtimi i mekanizmave të fortë zbatues nga autoritetet dhe palët e interesuara

Miratimi i plotë i Garancisë Rinore në Shqipëri do të paraprihet nga një fazë pilot që synon vënien në funksionim dhe testimin e mekanizmave që shërbejnë për zbatimin e saj. Në këtë fazë pilot, fokusi do të jetë zbatimi në tërë një pjesë të territorit të instrumenteve që parashikohen në faza të ndryshme të Planit, mekanizmave të koordinimit dhe komunikimit ndërmjet aktorëve dhe sistemeve, si edhe modaliteteve të monitorimit. Nga ky këndvështrim, faza pilot do të ketë shtrirje territoriale të kufizuar, me qëllim që të ndërtohet gatishmëria për zbatimin e plotë të Planit në të gjithë territorin.

Fushat kryesore që mbulon faza pilot do të jenë:

* Organizimi dhe funksionimi i strategjisë vendore për sinjalizimin dhe mobilizimin e të rinjve JAPFP (komunikimi), që përfshin:

i) modeli për kontraktimin e përgjegjësive në kuadrin e Këshillave Vendorë të Rinisë të ngritur tashmë

ii) aktivitetet e identifikimit dhe aktivizimit për të rinjtë JAPFP.

iii) mekanizmat për monitorimin e veprimeve të planifikuara dhe të rezultateve të arritura, me qëllim që të verifikohet efektiviteti i strategjisë si dhe aplikimi i instrumenteve të kontraktimit.

* Testimi i mekanizmit referues të të rinjve JAPFP te Garancia Rinore, me qëllim regjistrimin dhe integrimin e tyre në fazën përgatitore. Në këtë dimension, është veçanërisht e rëndësishme të testohen mekanizmat koordinues ndërmjet bashkive dhe OJF-ve të përfshira në fazën e komunikimit, si dhe niveleve/degëve të ndryshme të AKPA-s.
* Zhvillimi dhe testimi i sistemit informatik të AKPA-s me qëllim që të regjistrohen hyrjet në Garancinë Rinore, si dhe monitorimi i shërbimeve të konceptuara në fazën përgatitore.
* Testimi i grupit të parë të shërbimeve në fazën përgatitore, konkretisht: i) profilizimi i JAPFP; ii) këshillimi dhe orientimi; iii) mbështetja në kërkimin e punës; iv) trajnimi mbi aftësitë e punësueshmërisë (aftësi TIK dhe sociale); dhe v) referimi te një ofertë e Garancisë Rinore.
* Lidhur me sa më lart, konfirmimi/validimi i profilizimit të kryer në kontekstin e raportit të hartëzimit dhe lidhjes mes masave të Garancisë Rinore, si edhe i profileve të përcaktuara për popullatën e re JAPFP.
* Testimi i referimit dhe monitorimit drejt një prej ofertave të skemës së Garancisë Rinore.

Gjithashtu, faza pilot duhet të përfshijë zbatimin e tri reformave në planin e zbatimit:

* Reformimi i kritereve të pranueshmërisë lidhur me zbatimin e programeve të nxitjes së punësimit.
* Ndryshimet ligjore në kuadrin legjislative (akte nënligjore) që zbatohen për grantet e organizatave rinore.
* Përforcimi i reagueshmërisë së masave që përmban Plani i Garancisë Rinore, konkretisht masat e nxitjes së punësimit që menaxhohen nga AKPA. Ky përforcim do të përfshijë edhe vlerësimin e fondeve buxhetore të alokuara për to.

Procesi i testimit të skemës së Garancisë Rinore si dhe referimi drejt masave do të orientohet prej profileve të krijuara gjatë hartëzimit të kryer tashmë (i gatshëm për konsultim). Në këtë mënyrë, qëllimi është të testohet kombinimi i veçorive të secilit grup dhe strategjitë e aktivizimit dh reagimit të programuara në plan.

Faza pilot do të përfshijë grupin ndërinstitucional dhe grupin teknik të punës të ngritur tashmë, si edhe grupe m të vogla partnerësh përgjegjës për realizimin e kësaj faze testimi të skemës GR. Subjektet që janë pjesë e grupit përgjegjës për fazën e testimit janë: Agjencia Kombëtare e Punësimit dhe Aftësive, Bashkia Tiranë, Kongresi Kombëtar i Rinisë, Organizatat Rinore në Tiranë, si dhe shkollat AFP në Tiranë.

Meqë kjo është fazë pilot ku jo të gjithë mekanizmat e zbatimit të Garancisë Rinore janë plotësisht të ngritur, strategjia globale e komunikimit për Planin nuk do të promovohet. Në fakt, nisur nga natyra universale që Garancia Rinore synon të ketë për segmentin 15-29 vjeç, zbatimi në terren i një strategjia komunikimi në këtë fazë pilot mund të zhgënjejë pritshmëritë e shumë të rinjve, sepse kushtet për t'iu përgjigjur të gjithë të rinjve që i bashkohen programit nuk janë plotësuar ende. Pikërisht për këtë arsye, faza pilot do të ketë shtrirje territoriale të kufizuar; zhvillimet do të ndodhin në qytetin e Tiranës ku ndodhet numri më i lartë i të rinjve JAPFP dhe pritet që kërkesa për programin të jetë më intensive.

Masat pilot do të kombinojnë aktivizimin e të rinjve të paregjistruar në AKPA përmes partneriteteve vendore që do të organizohen në Tiranë, si edhe të rinjtë e papunë të regjistruar në AKPA që do të evidentohen si JAPFP nga sistemi informatik; këta do të mobilizohen që të marrin shërbimet e Garancisë Rinore. Duhet theksuar se në vitin 2020 ishin rreth 18 mijë të rinj JAPFP të regjistruar në AKPA, që vlerësohet të jetë përafërsisht numri i të rinjve JAPFP aktualisht të regjistruar. Ky numër i të rinjve të papunë të regjistruar që kërkojnë garanci pune, do të testojë kushtet për funksionimin e Garancisë Rinore në fazat e përgatitjes dhe dhënies së ofertës.

Faza pilot do të zhvillohet në dy faza:

- Faza e pare do të zhvillohet në tremujorin e parë të 2022. Kjo fazë synon testimin skemës dhe sistemin e monitorimit GR. Në këtë fazë do të zhvillohet një simulim virtual (offline) i sistemit të regjistrimit dhe monitorimit. Kjo mund të bëhet bazuar në stokun e regjistruar tashmë në sistemin e AKPA-s dhe gjithashtu nëpërmjet regjistrimit të ri të të rinjve nën 30 vjeç, duke testuar nëse sistemi aktual mundëson menaxhimin e recurisë së punës me GR dhe prodhimin e indikatorëve kryesorë të monitorimit në mënyrë të drejtpërdrejtë.

- Faza e dytë do të zhvillohet përgjatë vitit 2023 dhe përbën një test real (online) të skemës brenda një shtrirjeje të kufizuar (rajonale dhe me një grup më të shkurtër ofertash). Në këtë mënyrë do të jetë e mundur të testohet kapaciteti i realizimit të skemës me iniciativat dhe reformat kryesore të saj.

Sipas rezultateve të këtyre dy hapave, qasja në fazën e parë pilot do të jetë në gjendje të vendosë nëse Plani duhet të zbatohet plotësisht në gjysmën e dytë të 2023 ose nëse duhet të shtyhet për vitin 2024 duke lejuar të bëhen përmirësimet përkatëse.

Kjo qasje mundëson një përparim progresiv drejt zbatimit të plotë të Planit në vitin 2024. Fizibiliteti i arritjes së këtij plani do të varet nga fakti nëse financimi i nevojshëm për ndërtimin e kapaciteteve të partnerëve të përfshirë në zbatimin e Planit mund të mobilizohet gjatë vitit pasardhshme.

Duke adoptuar këtë qasje në fazën pilot, do të jetë e mundur të testohen komponentët e ndryshëm të skemës GR, të vlerësohet qëndrueshmëria e planit dhe të përcaktohet ndërtimi i kapaciteteve të nevojshme për zbatimin e plotë. Në përfundim të fazës pilot do të hartohet një raport që përmban rekomandime për fazën e mëvonshme të zbatimit të Planit

Tabela më poshtë tregon reformat dhe nismat që do të zbatohen pjesërisht gjatë projektit pilot që do të zhvillohet në vitin 2023.

| *Tabela 17. Reformat dhe nismat që do të jenë pjesë e Projektit Pilot* | | | | | | |
| --- | --- | --- | --- | --- | --- | --- |
| **Emërtimi i reformës/nismës** | **Objektivi(at) kyç** | **Grupi i synuar, përfshi nr. e personave (nëse ka)** | **Niveli** | **Emri dhe roli i organizatës lider dhe partnerët bashkëpunues** | **Afati i zbatimit** | **Kostot e zbatimit, nëse ka (a)** |
| **Reformat e planifikuara** | | | | | | |
| Reformimi i kritereve të pranueshmërisë lidhur me zbatimin e programeve të nxitjes së punësimit. | Të lejohet AKPA të ofrojë shërbime punësimi për të rinjtë e papunë pasi regjistrohen | Të rinjtë 15-29 vjeç të regjistruar në AKPA si JAPFP | Kombëtar | Ministria e Financave dhe Ekonomisë  Agjencia Kombëtare e Punësimit dhe Aftësive | Pilotim 2023 | Është prezanruar |
| **Nismat e planifikuara** | | | | | | |
| Trajnimi i rrjetit vendor | Të zhvillohen aftësitë dhe burimet e partnerëve vendorë që t'iu mundësohet zbatimi i strategjive të komunikimit.  Njohuri për GR, programet e saj, portalin, sistemin e regjistrimit dhe ofrimi i kurseve të shkurtra mbi aftësitë e buta të të rinjve – janë disa prej çështjeve për t'u pasur parasysh. | Bashkitë,  organizatat rinore,  të rinjtë | Rajonal e Vendor | Agjencia Kombëtare e Punësimit dhe Aftësive    Agjencia Kombëtare e Rinisë | Pilotim 2023 | Është prezanruar |
| Programi i kontratës së komunikimit | Sinjalizimi, regjistrimi dhe informimi i të rinjve JAPFP të kontraktohen te aktorët vendorë: bashkitë dhe organizatat rinore | Bashkitë,  organizatat rinore,  të rinjtë | Rajonal e vendor | Agjencia Kombëtare e Punësimit dhe Aftësive    Agjencia Kombëtare e Rinisë | Pilotim 2023 | Është prezanruar |
| Përforcimi i këshillimit dhe orientimit në AFP (kryesisht pas arsimit të detyrueshëm) | T'u ofrohen të rinjve JAPFP këshillim mbi nevojat për trajnim dhe orientim për karrierë | Të rinjtë 15-29 vjeç të regjistruar në Garancinë Rinore | Rajonal e Vendor | Ministri i Shtetit për Rininë dhe Fëmijët  Ministria e Financave dhe Ekonomisë  Agjencia Kombëtare e Punësimit dhe Aftësive  Bashkitë  OJF-të | Pilotim 2023 | Është prezanruar |
| Portali për të Rinjtë | Hartimi i një mjeti komunikimi në internet si pjesë e zbatimit të GR | Të rinjtë 15-29 vjeç /JAPFP | Kombëtar | Ministria e Financave dhe Ekonomisë  Agjencia Kombëtare e Punësimit dhe Aftësive  Ministria e Shtetit për Rininë dhe Fëmijët  Agjencia Kombëtare e Rinisë | Zhvillimi i platformës informatike (faqe me bazë të dhënash) 2023  Faza pilot në gjysmën e parë të 2023.  Funksionon rregullisht në gjysmën e dytë të 2023. | Është prezanruar |
| Ofrimi i trajnimeve të shkurtra mbi aftësitë e punësueshmërisë (aftësi për kërkim pune, aftësi të buta për tregun e punës, aftësi dixhitale). | Të përgatiten /përditësohen programet e trajnimit sipas nevojave specifike të JAPFP të ndryshëm.  Të përshtatet oferta për trajnim sipas profileve të ndryshme JAPFP (shih raportin e hartëzimit). | Të rinjtë 15-29 vjeç të regjistruar në AKPA si JAPFP | Rajonal e Vendor | Ministria e Financave dhe Ekonomisë  Agjencia Kombëtare e Punësimit dhe Aftësive | Pilotim 2023 | Është prezanruar |
| Rritja e ofertave të Programit të Praktikave Profesionale.  Të hapet aksesi për grup të synuar më të gjerë. (1) | Të mbështetet kalimi të rinjve në tregun e punës. | Të rinjtë e sapodiplomuar të regjistruar si JAPFP në zyrat e punës. | Rajonal e Vendor | Ministria e Financave dhe Ekonomisë  Agjencia Kombëtare e Punësimit dhe Aftësive | Pilotim 2023 | Është prezanruar |
| Programi i Punësimit | Të mbështetet kalimi i të rinjve në tregun e punës duke përputhur vendet e lira me profilin e punëkërkuesit. | Të rinjtë 15-29 vjeç të regjistruar si JAPFP në zyrat e punës. | Rajonal e Vendor | Ministria e Financave dhe Ekonomisë  Agjencia Kombëtare e Punësimit dhe Aftësive | Pilotim 2023 | Është prezanruar |
| Trajnimi në Punë | Të mbështet punësimi i të rinjve përmes trajnimit që adreson kualifikimet e kërkuara për profesione specifike dhe që përputhen me nevojat e punëdhënësve. | Të rinjtë 15-29 vjeç të regjistruar si JAPFP në zyrat e punës. | Rajonal e Vendor | Ministria e Financave dhe Ekonomisë  Agjencia Kombëtare e Punësimit dhe Aftësive | Pilotim 2023 | Është prezanruar |
| Programi i Vetëpunësimit | Të nxitet vetëpunësimi duke krijuar *start-up*-e. | Të rinjtë 15-29 vjeç të regjistruar si JAPFP në zyrat e punës. | Rajonal e Vendor | Ministria e Financave dhe Ekonomisë  Agjencia Kombëtare e Punësimit dhe Aftësive | Pilotim 2023 | Është prezanruar |
| Kurse të formimit profesional  Oferta t'u ofrojë përparësi aftësive ndërsektoriale në zhvillim (të tilla si aftësitë dixhitale) dhe sektorët përkatës ekonomikë (siç është turizmi). | Forcimi i aftësive të nevojshme për të rinjtë nëpërmjet përmirësimit të punësueshmërisë së tyre përmes kurseve afatshkurtra trajnimi të orientuara sipas nevojave të tregut të punës dhe mundësitë e reja të punës. | Të rinjtë 15 – 29 vjeç pa arsim të mesëm | Kombëtar | Ministria Kombëtare e Financave dhe Ekonomisë  Agjencia Kombëtare e Punësimit dhe Aftësive / NAVETQ | Pilotim 2023 | Është prezanruar |
| Kurse të AFP  (rritjen e ofertës së AFP-së) | Të rrisë nivelin e arsimimit të të rinjve dhe t'u japë atyre një kualifikim për t'i mbështetur në tranzicionin drejt tregut e punës.  Afrimi i më shumë nxënësve ne rrugën e AFP-së, duke rritur arritjet arsimore në nivelin e arsimit të mesëm dhe duke i lidhur këto nevoja me tregun e punës. | Të rinjtë 15 – 29 vjeç pa arsim të mesëm | Kombëtar | Ministria e Arsimit dhe Sportit  Ministria i Financave dhe Ekonomisë  Agjencia Kombëtare e Punësimit dhe Aftësive | Duke filluar nga viti shkollor 2023-2024 dhe më pas zgjerimi gradualisht. | Është prezanruar |
| Kurse të të nxënit në vendin e punës (apprenticeship) | Përmirësimi i kualifikimeve të të rinjve dhe për të forcuar lidhjen midis trajnimit dhe kërkesës së tregut të punës për të mbështetur tranzicionin në tregun e punës. | Të rinjtë 15 – 29 vjeç pa arsim të mesëm | Kombëtar | Ministria e Arsimit dhe Sportit  Ministria e Financave dhe Ekonomisë  Agjencia Kombëtare e Arsimit  Agjencia e Formimit Profesional dhe Kualifikimit | Faza pilot fillon në vitin 2024 për një cikël mësimor trevjeçar | Është prezanruar |

Ky botim është përgatitur me mbështetjen financiare të Bashkimit Evropian. Përmbajtja dhe informacioni në të është përgjegjësi e autorëve dhe nuk pasqyrojnë detyrimisht pikëpamjet e Bashkimit Evropian.



1. Model i Planit të Zbatimit të Garancisë Rinore, shtator 2021; Komisioni Evropian; Organizata Ndërkombëtare e Punës. [↑](#footnote-ref-1)
2. Shifrat për situatën e JAPFP në qarqe merren me rezervë, sepse mungon besueshmëria e të dhënave të ndara. [↑](#footnote-ref-2)
3. Vini re se kjo analizë cilësore buron nga analiza e dokumenteve, intervistave dhe diskutimeve mbi procesin e hartimit të PZGR. Prandaj, në këtë seksion nuk jepet një analizë statistikore direkte. [↑](#footnote-ref-3)
4. Punësimi informal përfshin punëtorët jobujqësorë marrëdhëniet ekonomike të cilëve me punëdhënësin nuk janë të formalizuar ose janë pjesërisht të formalizuara me marrëveshje, p.sh.: punëtorë që nuk përfitojnë leje vjetore, ose leje të paguar në rast sëmundjeje, ose punëtorë që përfitojnë si leje vjetore ashtu edhe leje të paguar për sëmundje, por punëdhënësit nuk ua paguajnë kontributet shoqërore. Punësimi informal përfshin edhe të vetëpunësuarit që punojnë në sipërmarrje të vogla me pesë ose më pak punëtorë, të cilët si vend pune kanë shtëpinë e tyre, shtëpinë e klientit / punëdhënësit, një strukturë ngjitur me shtëpinë, një kantier ndërtimi, një stendë fikse në treg apo në rrugë, ose stendë jofikse (ndërrojnë vend). [↑](#footnote-ref-4)
5. Shifrat për situatën JAPFP në qarqe janë të kufizuara, për shkak të besueshmërisë së ulët të statistikave të ndara. [↑](#footnote-ref-5)
6. [↑](#footnote-ref-6)
7. Regjistrimi paraprak do të thotë hedhja në portalin e Garancisë Rinore të disa të dhënave personale të të rinjve të interesuar të marrin informacion shtesë mbi skemën e Garancisë Rinore ose të kontaktohen nga agjencia ekzekutive e Planit. Kjo nuk korrespondon me regjistrimin në GR, sepse kjo duhet të bëhet në sistemin informatik të AKPA-s. Sidoqoftë, është një mënyrë e dobishme për të formalizuar komunikimin dhe për të sjellë afër skemës të rinj që mund të jenë të interesuar të marrin një përgjigje zyrtare/formale. [↑](#footnote-ref-7)
8. Shënim: me OJF nënkuptojnë organizatat për të rinjtë dhe OJF-të me objekt të gjerë ndërhyrjeje, por me ekspertizë në ndërhyrjet që synojnë rininë. [↑](#footnote-ref-8)